Tigre-eltxoaren zabalpena geldiarazteko tranpak jarri dira Beasainen - Beasaingo Udala\nTigre-eltxoaren zabalpena geldiarazteko tranpak jarri dira Beasainen\nArgitaratua: 12 Uztaila 2018\nJoan den astean jarri ziren eltxo mota hau kontrolpean izateko arrautza-tranpak eta azaroko lehen hamabostaldirarte zabalduko da kanpaina hau\nGaurdaino zenbait birus transmititzeko gai da eta horregatik, ezinbestekoa da zaintza eta kontrol neurriak hartzea, eltxorik egon eta ugaldu ez dadin\nUztailaren 4an hasi zen laginketa Beasainen, eta azaroko lehen hamabostaldira arte zabalduko da.Tranpak astero aztertuko dira NEIKER Tecnaliaren laborategian eta Tigre-eltxoaren arrautzak detektatuko balira, hura lehenbailehen kontrolatzeko tratamenduak egingo dira.Intsektua ugaldu ez dadin lortzea da tratamendu horien helburua.\nEuskadin, 2013an jarri zuten abian “Tigre-eltxoa zaintzeko plana”, Osasun Sailak, Garapen Ekonomiko eta Azpiegituren Sailak eta NEIKER Tecnaliak. Planaren barruan, 2014az geroztik, urtero detektatzen da eltxoa Frantziako mugatik gertu, non eltxoa ezarrita eta aktibo dagoen.Halaber, 2017an, Bilbo inguruetan ere detektatu zen.\nPlana martxan jarriz geroztik, 2018an lehenengo aldiz, Gipuzkoako hainbat udaletara ere zabaldu da kontrola, hala nola Tolosara, Beasainera eta Eibarrera.Eltxoak ur-edukiontzi naturalak, hots, zuhaitz-enborretako zuloak, edota artifizialak, lorontzien platerak esaterako, atsegin dituenez, edota ur-putzutxoak egon daitezkeen edozein zulo arrautza-tranpak jartzeko leku egokiak aukeratu dira; hots, landaretza-guneak eta arrautza-tranpekin lehiatuko luketen beste ur-putzurik ez dagoen tokiak.\nAedesalbopictus, eskuarki tigre-eltxo izenez ezagutzen dena, eltxo bat da, jatorriz Asiako hego-ekialdetik sakabanatu dena, eta denge gaixotasunaren transmisioan zeresan handia duena.\nHelduek 2 eta 19 mm artean neurtzen dute, eta gorputza beltza da, zangoak eta abdomena, berriz, eredu bereko zuri-beltzak, eta marra zuri bana dauka buruan eta toraxean.\nElikadura-ohiturak egunekoak dira, giza etxebizitzetatik gertu bizi daiteke eta jarduerarik handieneko garaia ekaina eta azaroa bitartekoa dela uste da, alegia, etxetik kanpo gehien egon ohi garen garaia.Portaera antropofilikoa du, batez ere gizakitik elikatzen da eta.Emea odoletik elikatzen da, eta ziztadura bidez jasotzen ditu arrautzak osatzeko behar dituen proteinak.\nIbilbide motzeko hegaldiak egiten ditu, 200-400 m. Hala ere, munduko herrialde askotara hedatu da, arrautzak eta larbak modu pasiboan garraiatuta: merkantzien joan-etorrietan (pneumatikoak …).\nGaurdaino badakigu zenbait birus transmititzen dituela, hala nola Dengea eta Chikungunya, eta baliteke Zika birusa ere transmititzea.Horregatik, ezinbestekoa da zaintza- eta kontrol-neurriak hartzea, eltxorik egon eta ugaldu ez dadin, eta, beharko balitz, bere presentzia tolerantzia-maila onargarrira murrizteko.Beharrezkoa da, beraz, zaintza- eta kontrol-programak inplementatzea, infekzio-patogeno exotikoen eragileak sartzeko gai diren bektoreen aurrean, hala nola tigre-eltxoaren aurrean.


AHT ez — Eibar.ORG | Eibarko peoria\nHemen zaude: Hasiera / Blogak / Izan eta Esan / AHT ez\nElena Laka 2007/12/17 16:05\n“AHT bertan behera uzteko eskatu dute milaka herritarrek Arrasateko kaleetan. Egitasmoa gelditzeko eta eztabaida pizteko gizarte mugimendua indartu nahi dutela diote antolatzaileek (…)\nBiteri plazarako bidea hainbat zatitan banatuta egin zuen jendeak, eta ibilbidearen erdian bat egin zuten hainbat manifestarik denbora luzea beren borondatearen kontra errepidean geldi eman ondoren (…) «Suntsipenaren» eta «inposizioaren» aurkako oihuekin heldu zen manifestazio burua helmugara. Biteri plaza jendez lepo bete zen amaiera ekitaldia jarraitzeko”. Berria, 07-12-16.\nGobernuak ekin die trenaren megaproiektuaren lanei. Aldi berean, zapatuko manifestazioan argi geratu zenez, herritar asko, talde ugari, ez dago ados abiadura handiko trenaren ezarpenarekin.\nGobernuak proiektuarekin aurrera egiteko arguditzen dituenak ez naute konbentzitzen, arrazoi baino, kontsigna iruditzen zaizkit.\nGehiengoak nahi duela dioenean, Legebiltzarrean ordezkatuta dauden alderdien gehiengoak oneritzia eman duelako. Ez dut uste tren honen moduko obra publiko erraldoia huteskunde orokorretako botuetan neur daitekenik. Obra publikoak aldaketa ikaragarria dakarkio herri txiki honi, lurraldearen orografian, ingurugiroan eta antolaketan, eta aldi berean, diru-morrontza inportantea Administrazioari beste arlo batzuren kaltetan. Lurraldearen kudeaketa, ingurugiroa eta zerbitzuetako baliabideak ikututua, herritarren bizitza eraginda gertatuko da. Eta hori ezin da Legebiltzarreko gehiengoaren aterkinpean sartu. Espainiako Legebiltzarreko hauteskundeetan euskal herritarrek botua emateak, ez du esan nahi herritar horiek Euskal Herriko autodeterminazioari uko egiten diotenik.\nHorrexegaitik hain zuzen ez dut ulertzen abiadura handiko trenari buruzko galdeketa egiteari ezetz esate isil eta tematia. Eskubideari buruz galdeketak planteatzen badira, zergaitik ez herritarrengan horrelako eragina izango duen proiektu bati buruz?\nModernitatearen kontsigna daukagu gero. Komunitate Erkidegoko hiru hiriburuak lotuko dituen tren azkarraren alde egotea, kontra egotea baino modernoagoa dela diote. Esplikatuko didate horren arrazoia, zeren, hiriburuan bizi ez naizen herritarren gutxiengo horretako kide naizen aldetik ez diot, hiritarraren mesedetan, lurraldea suntsituko didanari abantailarik ikusten. Helburua denok hiritar bihur gaitezela ez bada, behintzat.\nEta aurka daudenen aldean egonda, ez nau bat ere lasaitzen ETA aldekide izateak. Lemoiz, Leizaran, aurrekari dauzkagu, eta ez dut inondik inora onartzen obra publikoaren oposizioaren izenean inor hiltzeari. Ezetza borobila oposizio-mugimedua kriminalizatzeko eta indarkeriari lotzeko argudio txikiena ere emateari.\netiketak: argudioak, publikoa, trena, aht, obra, lurraldea\nBada gaurko euskarako argudio testurako gaia AHTn oinarritzen da eta zure artikulu honek ideia batzuk garatzera eraman dit.\nOso blog interesgarria iruditu zait, nik zinemari buruzko bati heldu diot eta primeran doakit.\nea aldaketarik egin dezakedan\nartikulu interesgarrigoren bat idatzi\npasa eta utzi iruzkin bat;)\nSegi horrela blogarekin, eskertzekoa da informazio iturri erabilgarriak horren eskura izatera.


Aurten ere, euskalduntzea plazara!\nMartxoaren 28an, hitzordua dugu euskaltzaleok, baina AEK-k abian jarri duen Bultza euskaltegiak, Bultza euskara! dinamika ez da horretara mugatuko. Izan ere, euskalgintzaren garrantzia plazaratzea du xede, baita aurten ere, Korrika ez egiteak utzi duen hutsuneagatik. M. Egimendi.\nAurten ere, AEK-k kalera atera nahi du euskararen lekukoa, ozen aldarrikatzeko euskaltegien aldeko bultzadak premiazkoa izaten jarraitzen duela. Lan handia dago egiteko oraindik, eta euskalduntze mugimenduari eutsi egin behar zaio, gure hizkuntza ez baitago salbu.\nRikardo Arregik argi utzi zuen, duela 55 urte idatzitako gutun hartan, helduen euskalduntzea ezinbestekoa zela, orduan, euskararen biziberritze osoa lortzeko. Gaur egun, bide oparo eta nekaezina egin bada ere (ikerketek diotenez, jendarteak azken hamarkadetan irabazi dituen euskal hiztun berrietatik heren bat euskaltegietatik atera da), bistan da mugimenduak beharrezkoa eta garrantzitsua izaten jarraitzen duela. Ondorioz, euskaltegi sendoak behar dira, Euskal Herrian 16 urtetik gorako herritarren % 55 erdalduna baita oraindik. “Bide onetik goaz” dio AEKren koordinatzaile nagusi Alizia Iribarrenek: “Urtero-urtero, 45.000 herritar baino gehiago ditugu euskara ikasten, baita pandemiak eragindako ikasturte ezohiko honetan ere”.\nBide horretan, herritarren babesaz gain, administrazioen laguntza ezinbestekoa dela iritzita, Bultza euskaltegiak, Bultza euskara! egitasmoaren barruan, AEK-k gutuna helaraziko die Euskal Herriko administrazio nagusiei, datozen urteotan euskalduntze mugimenduak nolako baldintzak izan beharko lituzkeen jasota. Izan ere, arloaren finantzaketa publikoa ez da aski, aurrerapausoak egin diren arren. AEK Euskal Herri osoan aritzen da, eta herritarrei euskara ikasteko aukera ematen zaie, edonon bizi direlarik ere. Horregatik, gaur egun, hiru administrazioek (EAE, Nafarroa eta Ipar Euskal Herria) euskalduntze arloari “bultzada estrategikoa” eman behar diotela uste du euskararen aldeko erakundeak.\nBestalde, Bultza euskaltegiak, Bultza euskara! mota guztietako gizarte eragileekin ari da lan ildo komunak jorratzen. Korrikaren aurreko edizioan, haietako hainbatek euskararen aldeko konpromisoa hartu zuten Albaolan eta Bastidan. Orain, harremanak sustatzen segitu nahi du AEK-k, eragileek beren eremuan aurrerapauso gehiago egin ditzaten eta euskararen sustatzaile lana egin dezaten.\nHortaz, euskaltzale guztion bultzada nahi du AEK-k, 2021ean ere euskararen lekukoa, euskaltegien aldeko bultzada, kalean egon dadin. Jendartearen arnasa premiazkoa denez horretarako, Euskal Herriko hainbat tokitan Bultza Euskaltegiak, Bultza euskara! ekitaldi xumeak antolatuko dira, martxoaren 28an, unean uneko osasun neurrietara zeharo egokituak. Lerrook idazten ari garenean, dagoeneko 45 gune daude hitzartuta, eguerdiko 12:00etan, ekitaldiak aurrera eramateko. Gonbidatuta zaudete!\nKorrika atzeratzeak kolpe ekonomiko handia ekarri dio AEKri. Banku bidezko finantzaketaren bitartez erantzun dio oraingoz, “baina zorpetze horri ere aurre egin beharko diogu, eta herritarren sostengua behar dugu” adierazi du Iribarrenek. Hortaz, ekarpenak AEKren webgunean egin ditzake hala nahi duenak, hainbat eratan. Hori “bultzada txikia” izango da, hurrengo ikasturtean egingo den 22. Korrikak “babes erraldoia jasoko duela uste baitugu, benetan behar dugu eta” erantsi du. AEK-k, behintzat, buru-belarri jarraitzen du datorren edizioaren prestaketan: “Errealitateak bultzatu gaitu aurtengo dinamika antolatzera, eta errealitateak berak islatzen du, argi eta garbi, Korrika antolatzea guztiz beharrezkoa dela”.


BM: Zer egin dezake zugatik egunero pistatxo-eskukada bat jateak?\nZer egin dezake zugatik egunero pistatxo-eskukada bat jateak?\nFruitu lehorren taldean sartzen diren arren eta, era horretako fruitu guztiek bezala, kaloria dezente duten arren, pistatxoak dira kaloria gutxien (541 Kcal 100 gramo bakoitzeko) eta proteina gehien (20,6 gramo) duten fruitu lehorrak.\nPistatxoen energia-ekarpena duten koipe kopuru handiaren ondorioa da (44,4 gramo), nahiz eta gure osasunerako onuragarria den koipe mota izan. Hau da, gantza ase gutxi dute (5,5 gramo) eta monoasegabe eta poliasegabe ugari (23,3 gramo), bai eta Omega 3 ugari ere.\nFruitu lehor osasungarria bihotzerako\nGainera, antioxidatzaile, azido foliko eta bitamina (B1, B2, B6, A, E eta folatoak) ugari dute, eta horrek kolesterol oso kopurua murrizten laguntzen du, eta HDL kolesterol ‘ona’ hobetzen du. Horri guztiari esker, pistatxoak elikagai onak dira arazo kardiobaskularrak prebenitzeko.\nPistatxoek, eta fruitu lehorrek oro har, obesitatearen aurka borrokatzen laguntzen digute; izan ere, kaloria kopuru handia duten arren, duten energia disponibilitate txikikoa da, eta oso asegarriak dira, duten zuntz kopuru handiari esker (6,5 gramo).\nNabarmentzekoa da daukan mineral kopuru handia ere: potasioa (1.025 miligramo), fosforoa (490 mg), magnesioa (121 mg), kaltzioa (107 mg) eta burdina (4,15 mg).\nBeste elikagai batzuekin bezala, kontu handia izan behar dugu jaten dugun pistatxo kopuruarekin. Otordu artean, “snack osasungarri” gisa, 25 gramo jatea gomenda genezake, afalordura, esaterako, apetitu txikiagoarekin iristen laguntzeko.\nKolesterolaren eta gaixotasun kardiobaskularren aurkako aliatu onak dira: duten gantz monoasegabeei, gantz poliasegabeei eta antioxidatzaileei esker.\nKontuan izan beharreko kaltzio-iturria dira: esnekien osagarri edo alternatiba egokia dira.\nAsegarriak dira: gehiegizko pisuaren aurka borrokatzen laguntzen digute (beti ere, egunean 25 bat gramo baino gehiago jaten ez badugu)\nFuntzio kognitiboa hobetzeko ezin hobeak dira: Omega 3, kaltzio, B6 bitamina, fosforo eta iodo mailek garunaren errendimendua hobetzen laguntzen dute.\nHaurdunentzako oso egokiak dira: azido foliko kopuru handia dute, eta substantzia horrek umekiaren neurozelea babesten du; gainera, hileko-aurreko sindromea arintzen laguntzen du.\nHobe berezko eran\nHobe da pistatxoak –eta, oro har, fruitu lehorrak– berezko eran kontsumitzea\nTxigortutako, frijitutako eta gazitutako fruitu lehorrek beren dohainak galtzen dituzte prozesu horietan.


La Sallen eta Laborden ibilia - Ahotsak.eus\nLa Sallen eta Laborden ibilia\nLa Sallen eta Laborden ibilia La Sallen eta Laborden ibili zen Migel. La Sallen eta Laborden ibiltzen zirenak herriko "flor y nata" zirela dio, baina bera ez omen zen "flor y nata". Labordeneko bulegarien eta lantegiko jendearen artean bereizketa egiten du.\nHizlaria(k): Ansa Goenaga, Migel\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AND-064-003 kodeko bideoa nahi duzula aipatzea: ahotsak@ahotsak.eus\nLa Sallen eta Laborden ibili zen Migel. La Sallen eta Laborden ibiltzen zirenak herriko "flor y nata" zirela dio, baina bera ez omen zen "flor y nata". Labordeneko bulegarien eta lantegiko jendearen artean bereizketa egiten du.\nData: 2010(e)ko azaroaren 24a\nGaia(k): Ohiturak eta bizimodua » Hezkuntza » Goi mailako ikasketak , Ohiturak eta bizimodua » Hezkuntza » Fraideak , Lantegiak » Ekonomia eta industria » Gipuzkoako lantegiak » Donostialdeko lantegiak\nKolegioko urteak oso baliotsuak\nUEU, UNED, Sarrionaindia\nArmeria Eskolan ikasitakoa\nSeminarioko ikasgaiak eta kaligrafiaren garrantzia\nNolakoa zen Lasarte?\nDurangoko Jesuiten ikastetxean ikasi eta lana egiten\nFraide azkoitiar jatorra\nEskolapioak utzi eta lanera\nHermanoen ikastetxean zorrotzak ziren


Mapa elkarreragilea. Nola deitzen da? Emakume idazleak - Mapa interaktiboak\neducational Game Windows, Android, IOS, OSX, Linux eu Mapa elkarreragilea. Nola deitzen da? Emakume idazleak - Mapa interaktiboak\nMarraztu mapan zure galdera egiten dizuten idazle bakoitzaren jaioterria.\nEmakume hauek aurki ditzakezu:\nToni Morrison: Pulitzer Saria (1988) eta Literaturako Nobel Saria (1993) irabazi zituen.\nElena Garro: errealismo magikoarekin lotuta, antzerkigile garrantzitsua izan zen, eta eleberrian eta ipuinean ere nabarmendu zen.\nLydia Cabrera: bere jatorrizko herrialdeko kultura afrikarrari buruzko ikerketek antropologo eta idazle gisa ohoratzen dute.\nRigoberta Menchú: lider indigena, giza eskubideen defendatzailea da eta Bakearen Nobel Saria irabazi du (1992), idazlea izateaz gain.\nÁngela Becerra, XXIV. Fernando Lara Nobela Sariaren irabazlea, besteak beste, Idealismo Magikoaren sortzailetzat hartzen da.\nClarice Lispector: idazkera "ez estilo" gisa definitzen zuen, Grina G. H. eta La hora de la estrella lanetan ikus dezakegun bezala.\nGabriela Mistral: poetak, diplomatikak eta pedagogoak Literaturako Nobel Saria jaso zuen 1945ean, eta sari hori lortu zuen lehen emakume iberoamerikarra izan zen.\nAlejandra Pizarnik: itzultzailea eta saiogilea, poesian nabarmendu zen bereziki, non bere sentimenduak transmititzeko bitarteko bat aurkitu baitzuen.\nSofi Oksanen: nazioartean ezagunena den Purga lanak Kontseilu Nordikoko Literatura Saria eta atzerriko literaturako Femina Saria jaso zituen.\nJane Austen: bere eleberrien ezaugarri den ironiak literaturako klasikoetako bat bihurtzen du. Oso ezagunak dira Zentzumena eta sentsibilitatea, Harrotasuna eta aurreiritzia.\nSophia de Mello Breyner Andresen: poeta, Camνes saria irabazi zuena, eta Reina Sofía saria, Poesia Iberoamerikarrarena, haur literaturako idazkera edo itzultzaile gisa ere nabarmendu zen.\nRosalía de Castro: figura enblematikoa Rexurdimentuan, besteak beste Follas novas idatzi zuen.\nChristine de Pizan: mendebaldeko feminismoaren aitzindaria, La ciudad de las damas idatzi zuen. Emakumeen Querella delakoan dago.\nHannah Arendt: filosofo ezaguna, jaioterritik ihes egin behar izan zuen naziek juduak jazartzeagatik. Sigmund Freud saria irabazi zuen.\nNatalia Ginzburg: idazlea eta politikoa El camino que va a la ciudad bere lehen eleberriarekin ezagutarazi zen. Gainera, Proust, Flaubert eta Maupassant itzuli zituen.\nIrène Némirovsky: Suite frantsesa amaitu gabeko eleberria da, eta nazioartean idazle gisa ezagutu zuten. Ez zuen inoiz amaitu, atxilotu eta Auschwitzera erbesteratu baitzuten.\nHerta Müller: idazlea, hizkuntzalaria eta saiogilea, Literaturako Nobel Saria irabazi zuen 2009an.\nSafo de Mitilene: aro arkaikoko poetisa, "bederatzi poeta lirikoen" zerrendan sartu zen. Platonek "hamargarren musa" deitzen dio.\nFatema Mernissi: intelektual arabiarra. Bere lana gizarte musulmanetako emakumeen egoerari buruzkoa da.\nNawal El Saadawi: bere belaunaldiko feministarik garrantzitsuenetakotzat jotzen da, eta behin eta berriz salatu ditu emakumearen eskubideen aurka egiten duten jarduerak, hala nola emakumeen genitalen mozketa.\nChimamanda Ngozi Adichie: bere lana feminismotik immigraziora eta sexismotik arrazaren problematikara doa. Denok izan beharko genuke feministak (We Should All Be Feminist) lanak milioi-erdi ale baino gehiago saldu ditu.\nNadine Gordimer: Literaturako Nobel Saria irabazi zuen 1991n, eta etnia arteko gatazkak eta apartheida lantzen ditu haren liburuek.\nMarjane Satrapi: Persépolis nobela grafiko autobiografikoa idatzi duen historialaria.\nArundhati Roy: idazlea eta ekintzailea, giza eskubideen eta ingurumena babestearen aldeko kausetan parte hartu du.\nWang Anyi: nostalgia, denboran zehar bere hiriko bizitzan islatzen dena, bere lanaren funtsezko ezaugarria da, hainbat hizkuntzatara itzuli dena.


Egunkaria aurrera » Euskal sozialistak eta ‘Egunkaria’\nJose Antonio Pastor (Euskal Sozialistak Legebiltzar Taldeko bozeramailea. Berria)\nEgunkaria-ko bost zuzendarien absoluzioaren epaiak ondorio garrantzitsuak eta baikorrak izango ditu. Inoiz suertatu behar ez zen gertaera bat behin betiko itxiko da, alde batetik. Bestetik, Espainiako justiziak -salatu izan ditugun akatsekin eta atzerapenekin- funtzionatzen duela agerian geratzen da, eta, honekin batera, gauzak bere onera itzularazteko elementu zuzentzaileak dituela, zuzenbide estatu batek bermatu behar duen bezala, bestalde. Azkenik, sententziak etorkizunean kontuan hartu beharko den doktrina juridikoaren elementu zehatz batzuk ezartzen ditu. Ez bakarrik epaiak dioenagatik; zera da, Egunkaria-k ez dituela inoiz ETAren ideiak defendatu, auzipetuek talde terroristarekin harremanik ez dutela izan edota Egunkaria finantzatzeko legezkoak ez diren baliabideak ez dituela erabili. Informazio eta adierazpen askatasun printzipioa edozein estatu demokratikoren zutabeetako bat dela ere aipatu doktrina juridikoaren elementuetako bat da, Konstituzioak, bestalde, babesten duena. Arrazoi konstituzionalik eta legezkorik ez dago egin dena egiteko, beraz.\nGertatutakoak gogorarazten digu zuzenbide estatuan ekidin ezineko arauak eta prozedurak daudela, nahiz eta hauetariko batzuek, zenbait kasutan, sistema demokratikoaren sinesgarritasuna urra dezaketen. Zentzu honetan, sistema judizial demokratikoaren lorpenetako bat den akusazio popularraren erabilera gaiztoak prozedura judizialetan izan dezakeen eraginari buruz hausnartu beharko da. Egunkaria-ko kasuan suertatu den legez, Dignidad y Justicia-ren eta Terrorismoaren Biktimen Elkartearen akusazioak inolako beharrik gabe luzatu du auzia, nahiz eta fiskalak salaketak kendu.\nKomeni da, dena dela, epaiaz gain, prozesu guztia zintzotasunez eta interes alderdikoirik gabe aztertzea, badaudelako Egunkaria auzia-z baliatzen direnak Euskadiko alderdi sozialistaren inguruan susmo txarrak sortzeko. EAJko buruak, Iñigo Urkulluk, irratian egin du dagoeneko. Bere aburuz, sozialistok, alderdi popularrarekin batera, prentsa eta adierazpen askatasuna urratzeko politika egiten aritzen gara, ETA atzean dagoela arrazoiak bultzatuta.\nEz ditugu akusazio hauek onartuko, egia ez direlako, are gutxiago salaketak hauek Egunkaria, bere sorreratik, talde terroristarekin lotua zegoela behin baino gehiagotan adierazi duen alderdi batetik baldin badatoz.\nJoseba Egibarrek, adibidez, 1993ko uztailaren 22an, Euskadiko Epaimahai Gorenaren aurrean, Egunkaria-ren proiektuaren jaiotzan MLNVk, KASek, bere talde iraunkorrak eta, era zuzenean edo ez-zuzenean, ETAk parte hartu zutela esan zuen. Edota Herrizaingo Sailburu ohiak, Juan Maria Atutxak, 1992ko otsailaren 3an, Eusko Legebiltzarrean, ETAren izaera mafiosoaz hitz egin zuen, eta sare honen zein HBren munduan garrantzitsuak ziren Mahai Nazionala, Egin, Egunkaria eta LAB sindikatua bezalako erakundeen artean bat etortze esanguratsuak zeudela ere aipatu.\nGogora ekarri nahi dut Atutxa jaunak aipatu zuen sarea Ertzaintzak 1992ko urtarrilaren 30an desegin zuela, eta «estortsioa eta beldurra sortarazteko» helburua zuela. Hau gogorarazi nahi dut, inork norberaren kontzientzia txarra besteen gain botatzeko tentaziorik izango balu.\nSozialiston jarrera, ordea, koherentea izan da une oro. Eusko Jaurlaritzan ardurak izan genituenean, Egunkaria-k diru-laguntzak eskura zitzan lan egin genuen, hasieratik funts publikoekin sortu beharreko euskarazko egunkari bat eratzearen alde egin genuelako apustu. Epaiak dioen legez, Egunkaria-k 1994tik 2002ra bitartean 1.500 milioi pezetako diru-laguntzak jaso zituen Jaurlaritzatik, EAJrekin Eusko Legebiltzarrean hitzartutakoak, gainera.\nBeste kontu bat da Euskadiko alderdi sozialistak ez zuela nahi izan Egunkaria auzia botere judizialaren kontra egiteko kale astintzea bihurtzea. Esan behar genuen guztia Eusko Legebiltzarrean egin genuen: egunkari bat ixtea kontu serio bat zela, eta, horregatik ere, neurri horretara iristeko arrazoiak lehenbailehen argitu behar zirela. Ikerketa judizial bat tartean zegoenez, Egunkaria eta ETAren arteko harremanaren inguruan egon zitekeen edozein zalantza argitu zedila adierazi genuen. Ildo honetatik, pasa den otsailaren 25ean, Legebiltzarrean, akordio zabal bat lortu genuen, eta honetan, fiskalak akusazioak kendu ondoren, epaiketa auzipetuen absoluzioarekin behin betiko eta modu egokian buka zedila adierazi genuen.\nProzedura luze honetan zehar, hauek izan dira gure jardueraren ardatz nagusiak. Epaiketa bukatuta, sententziaren edukiak ase gaituela adierazteko autoritate moral osoa dugu. Beste batzuek atzera egin behar izan dute. Guk ez dugu halakorik egin behar izan.\n« Auzitegia auzitan Aurreiritzia, aurrejuzkua eta judizioa »


Azaroak 25 adierazpen instituzionala 2020 - Noticia detalle - Zarautz\nAzaroak 25 adierazpen instituzionala 2020\nADIERAZPEN INSTITUZIONALA: AZAROAK 25,\tEMAKUMEEN AURKAKO INDARKERIA EZABATZEKO EGUNA\nCOVID-19aren pandemiak gure bizitza eta komunitateak kolokan jarri ditu, pertsona guztien osasunari, segurtasunari, ongizateari eta komunitate-bizitzari erronka handia jarriz. Mundua ulertzeko eta bertan egoteko dugun modua aldatzen ari da. Konfinamenduak, mugimendu-murrizketek eta harreman-mugek agerian utzi dituzte, beren gordintasun osoz, indarkeria matxista mota desberdinei aurre egiten ari diren emakumeen egoera oso ahulak.\nKrisi-testuinguru guztiak, pandemia honekin gertatzen den bezala, indarkeria matxista ugaltzeko, biderkatzeko eta ugaritzeko haztegi izaten dira. Indarkeria hori botere-harreman desorekatuen eta emakumeen aurkako diskriminazioaren adierazpen bat da, eta pairatzen ari garen krisi sanitario, sozial eta ekonomikoaren ondorioz, larriagotzen ari da.\nPandemiak sortutako egoeran, arreta jarri behar dugu beren etxeetan, lanetan eta bizi-espazioetan bizirik irauteko indarkeriari aurre egiten ari diren emakume eta neskengan. Gizartearen aitorpen eta elkartasun osoa merezi dute. Testuinguru horretan, isolamendua, babesgabetasuna eta ikusezintasuna saihesteko baldintza egokiak sortzeko lanean jarraitu behar dugu. Horregatik, aurten Euskal Herrian hildako lau emakumeak gogoratu nahi ditugu bereziki gaur.\nErrealitate mingarri horrek, gizarte gisa, eskatu egiten digu lanean jarraitzeko eta mobilizatzeko konpromisoa hartzeko, horrelakorik gerta ez dadin.\nHala ere, horrekin EZ DA NAHIKOA. Konpromiso politiko argia behar dugu, gizarteak erakundeei eskatzen baitie emakumeen aurkako indarkeria matxista lehentasun politiko bihur dezatela.\nBada garaia, zerbitzu publikoen eta erakundeen laguntza eta baliabide guztiekin, emakumeei beren askapen-, berreskuratze-, ahalduntze- eta autonomia-prozesuetan laguntzeko. Eta ezinbestekoa da bizitza duintasunez eta segurtasunez bizitzeko eskubidea berreskuratuko badute emakumeek. Behar-beharrezko baldintza da, gainera, gure herriak eta hiriak bizikidetza seguru, solidario eta berdinzalerako gune gisa indartu daitezen.\nHerritarrengandik hurbil gaudenez, euskal udalok ahotsa jarri nahi diogu gure udalerriek emakumeekiko eta indarkeria matxistaren beste biktima batzuekiko duten elkartasunari. Gure erantzukizuna gure gain hartzen dugu, erakunde, kolektibo feminista eta emakumeen kolektibo, aditu eta gizarteko eragile guztiekin lankidetzan eta koordinatuta. Horregatik guztiagatik, Zarauzko Udalak konpromiso hauek hartzen ditu:\n• Zarauzko Udalak indarkeria matxista gure herritik desagerrarazteko lan egin eta beharrezkoak diren baliabideak jartzeko konpromisoa berresten du, gizartearen erdia zapaldu eta erasotzen duen indarkeria da eta.\n• Indarkeria matxistaren biktima diren emakumeen eskubideak arreta-prozesu osoaren erdigunean jartzea, haien beharrak eta eskaerak entzun eta aintzat hartuta, babeserako, arretarako, erreparaziorako eta berriz ez gertatzeko eskubidea bermatuko duten politika berriak diseinatzeko.\n• Behaketa hobetzea, indarkeria-egoeretan dauden emakumeen forma eta profil berriak hautemateko eta horien aurrean azkar jarduteko.\n• Indarkeria matxistaren edozein formari aurre egiten dioten arreta- eta laguntza-zerbitzuak mantentzea, hobetzea eta egokitzea emakumeentzat, ikuspegi konpontzailearekin, erakunde bakoitzaren eskumenen esparruan.\n• Horretarako, Zarauzko Udal honek murrizketarik ez egitea Parekidetasun Departamentuak 2021erako dituen aurrekontuetan, eta beharrezkoak diren partidak handitzea.\n• Emakumeen ahalduntzeari eta gazteen artean indarkeriaren prebentzioari laguntzeko programak bultzatzea, etorkizuneko indarkeria-egoerak eragozteko funtsezko tresnak diren aldetik.\n• Tokiko bizitzan berdintasun-programak zaintzea eta egonkortzea, emakume-kolektibo batzuen egoera ahulak areagotzen dituzten desberdintasunak areagotu ez daitezen borrokatzeko.\n• COVID-19aren krisiak emakumeen pobretzean eta kalteberatasunean duen eragina aztertzea, hartara, laguntza-jarduera espezifikoak diseinatu ahal izateko.\n• Herritarrei, eta bereziki emakumeei, dauden baliabideen gaineko informazioa eskuratzeko bideak eskaintzea, eta dagokion lurralde mailan, indarkeria matxistaren kontrako zerbitzu-sarearen funtzionamendua, elkarlana eta koordinazioa indartzea osasun krisiari egokituta, betiere, kontuan hartuz adin txikikoak eta biktimen semealabak.\n• Genero-ikuspegia txertatzea enplegu-galerak, diru-sarrerak eta krisiaren beste eragin negatibo batzuk arintzeko neurrietan; izan ere, eragin handiagoa izan dute emakumeengan, eta oztopo dira indarkeria matxistako egoeretatik ateratzeko.\n• Indarkeria matxista jasan duten emakumeen erreparazio-eskubidea lantzeko egungo egoerari egokitutako jarduera iraunkorrak martxan jartzea.\n• Erakundeen, udalen, foru-aldundien eta Eusko Jaurlaritzaren arteko lankidetza eta koordinazioa eskatzea, baliabideak bermatzeko eta beharrezko ekimen guztiak abian jartzeko, beren eskumenen esparruan.\nErakunde honetatik, hau da, Zarauzko Udaletik, borroka feministaren alde hartu dugun konpromisoa berretsi nahi dugu, indarkeriarik gabeko gizarte bat eraikitzeko bide eta tresna nagusia den heinean.\nHalaber, Emakumeen aurkako Indarkeria Ezabatzeko eguna dela-eta Zarauzko Udalak antolatu dituen ekimenetan eta mugimendu feministak deitutako mobilizazioetan parte hartzera dei egiten diegu gure bizilagunei.


Aisialdi denboran, gizabanakoaren sormena eta irudimenean eta irakurtze denboran garatzeko ohituretan zeregin aktiboa izaten dute dinamizazio programei buruz hitz egiten dugu. Informazioan, hezkuntzan, aisialdian eta kulturan eskaintza osatua eta baterakidea bermatzen dugu.\nBizkaia eta Gipuzkoako hainbat udalerritan\nBizkaiko Foru Aldundia-ren liburutegia\nadineko pertsonentzako programak\nInoiz ez delako berandu gozatu eta ikasteko, ekintza, tailer eta kurtso desberdinak ditugu adineko pertsonentzat. Horrela, egokitutako programa dinamikoak eta era askotakoak garatu eta kudeatzen ditugu.\nAdinezkoen Irala Etxea\nAdinezkoen Altamira Etxea\ngenero berdintasuneko ikastaroak\nKeimatik genero berdintasuneko ikastaroak egitea proposatzen dugu, emakumeen berdintasuna hobetzea oinarrizko elementua izanik. Infl uentzia eragitea, boterea, haien erlazioen buruzagitzan haien ahalmenak ezagutzea, autoestima eta autonomia handiago izateko erabakiak hartzerakoan. Tailerrak: Ahozko eta idatzizko adierazpen tailerra, Literatur sorkuntza tailerra, -Nortasuna eta garapen pertsonala, Pintura eta marrazki artistikoa, Gatazken konponbidea, Autodefentsa, Barreterapia, Gizarte antzerkia…\nUdalak: Bilbo - Leioa - Nabarniz - Kortezubi - Gatika - Igorre\nKiroletakoak: aerobic, pilates, yoga...\nArtistikoak: dantza, antzerkia, margolaritza...\nKulturalak: sukaldaritza, informatika...\nUdalak: Bilbo - Zeberio - Güeñes - Leioa\ngizarte eta lan esparruko adiskidetzea\nJakin badakigulako familia ongizatea funtsezkoa dela, familia adiskidetzea hobetzeko programen zerbitzu bat eskaintzen dugu.\nardurakidetza eta etxeko lanerako autonomia tailerra\nGaur egun oraindik ohikoa da gizonezkoek etxebizitza eta motorreko ibilgailuak konpontzeko lanak burutzea, eta emakumezkoak, berriz, zainketa, garbiketa eta elikaduran murgildutako jarduerez arduratzea. KEIMA enpresak lanak elkar trukatzeko tailerrak garatzea proposatu dugu, gizarte jarrera diskriminatzaileak pixkanaka ezabatzen juteko helburuarekin, estereotipo sexistak ezabatzeko helburuarekin. Horretarako, gizonen eta emakumeen familia eta gizarte arloko zereginak modu orekatuagoan banatu nahi ditugu.


Prezio altuetan kotizatzen duten balioak | Consumer\nPrezio altuetan kotizatzen duten balioak\nTitulu horietan posizioak hartzeko, kopuru horretan zergatik kotizatzen duten eta kontratazioak zer ondorio dituen baloratu behar da.\nErrenta aldakorrean, ohikoa baino prezio altuagoan kotizatzeagatik arreta berezia jartzen duten balio batzuk aurki daitezke, normalean 25 edo 50 eurotik gora. Horietako batzuk hiru digituetara iristen dira, nahiz eta gaur egungo burtsa-eskaintzan gutxiengoa izan. Inbertitzaileak uste du balio garestiak direla, baina errealitateak dio ez dela berdina kopuru jakin batean kotizatzea garestia izateko: 0,56 euroan ordaintzen den balio bat, adibidez, gehiegi baloratu eta garesti egon daiteke; 80an kotizatzen duen beste bat, berriz, benetako prezioaren azpitik egon daiteke eta merkea saldu. Efektu psikologiko baten ondorioz, inbertitzaile askok balio horiek garestitzat jotzen dituztelako baztertzen badituzte ere, horrelako tituluetan posizioak hartzeko baldintza objektiboagoen arabera jokatu beharko da: zenbateko horretan zergatik kotizatzen duten eta kontratatzeak zer ondorio sortzen dituen baloratzea.\nErosketa bat egiteko balio horietako bati erreparatzeko, inbertitzaileak zenbait zehaztapen izan behar ditu kontuan, eta oso baliagarriak izango zaizkio burtsa-estrategia garatzeko:\nTitulu gutxiago erosten dira prezio berean, nahiz eta benetako balioa berdina izan.\nKotizazioan zabalera handiagoa duenez, errazagoa da irtetea eta balioan sartzea, mugitzeko aukera gutxi duten balioekin ez bezala.\n“Pasahitzak” (akzio-kopurua txikitzeko finantza-eragiketa, akzio zaharren balio nominala zati kopuru baliokide bat eginda) izan daitezke, kotizatzen duten prezioa diluitzeko. Enpresek beren burtsa-proposamena erakargarriagoa egiteko makillaje-eragiketa bat besterik ez da.\n25 eurotik gora\nBalio bat garestia edo merkea izan dadin, BPA (akzioko mozkina) eta PER (prezioaren edo balioaren eta irabazien arteko erlazioa) aldaerek eragiten dute, eta aldagai horiek funtsezkoak dira balio bat benetako prezioaren gainetik edo azpitik dagoen erabakitzeko. Batzuetan, inbertitzaile txiki eta ertainek gutxi ezagutzen dituzten enpresen balioak dira, eta horiek kontratatzeak zenbait arazo ekar ditzake, azterketa teknikoa eta oinarrizkoa ez ezagutzeagatik. Horri “altuera-izua” gehitu behar zaio: zenbat eta handiagoa izan kotizatzen duten prezioa, orduan eta handiagoa da haien arbuioa. Izan ere, eta alderantzizko ondorio gisa, inbertitzaile askok dute euroaren azpitik kotizatzen duten tituluekiko zaletasuna, haien birbalorizazio-ahalmena oso zabala dela uste baitute, baina ez da hala.\nKotizazioan zabalera handiagoa duenez, errazago ateratzen eta sartzen da balioan\nMerkatu jarraituan 25 eurotik gora kotizatzen duten baloreen zerrenda ez da oso zabala: Acciona (78,75 euro), CAF (211,85 euro), Bayer (37,10 euro), Cepsa (34,11 euro), Inditex (24,76 euro), Pescanova (26,20 euro) eta Red Eléctrica Española (27,86 euro). Zerrenda horretatik ondorioztatzen denez, badira bai likidezia handiko balioak —bai Entrecanales edo Inditex buru duen eraikuntza-enpresarenak—, bai bere posizioan sartzeko arazo handiak dituzten beste batzuk, hala nola Bayer. Egia esan, burtsa-talde txiki hori nabarmen murriztu da azken urteotan, 50 eurotik gora kotizatzen zuten konpainietako askok pasahitz-eragiketak egin ondoren, eta, egindako doikuntzaren ondoren, kotizazio-maila apalagoan mugitu dira, 5 eta 20 euro artean.\nPrezio altuan (25 eurotik gora) kotizatzen duten akzioek, askotan, pasahitz-eragiketa bat izaten dute, kotizazio-prezioa egokitzeko. Finantza-eragiketa horren bidez, akzio kopurua murriztu egiten da, akzio zaharren balio nominala zati kopuru baliokide bat eginez: balio izendatu handiagoa duten akzio gutxiago. “split”-aren alderantzizko eragiketa da, hau da, ekintzaren balio nominala biderkatzean datza, aldi berean proportzio berean jaulkitako titulu kopurua zatituz. Ez du eragin ekonomiko zuzenik akziodunarentzat, bikoitza balio duten tituluen erdiak lortuko ditu, adibidez.\neuro gainean kotizatu precio-eu tituluak


San Frantzisko hiriko eskoletatik konkistatzaile espainiarren izenak ezabatu dira — Gaztezulo\nSan Frantzisko hiriko eskoletatik konkistatzaile espainiarren izenak ezabatu dira\nSan Frantzisko hiriko eskoletatik konkistatzaile espainiarren izenak ezabatu dira Estatu Batuetako San Frantzisko hiriak zapalkuntzarekin, esklabotzarekin eta arrazakeriarekin lotura zuten pertsonekin bataiatuak zituen zenbait eskola. https://www.gaztezulo.eus/albisteak/san-frantzisko-hiriko-eskoletatik-konkistatzaile-espainiarren-izenak-ezabatu-dira https://www.gaztezulo.eus/albisteak/san-frantzisko-hiriko-eskoletatik-konkistatzaile-espainiarren-izenak-ezabatu-dira/@@download/image/5ee3ca32a771d.jpeg\nEstatu Batuetako San Frantzisko hiriak zapalkuntzarekin, esklabotzarekin eta arrazakeriarekin lotura zuten pertsonekin bataiatuak zituen zenbait eskola.\nHori horrela, orain arte konkistatzaile espainiarren izena zeramaten 44 eskolei izena aldatu die eta arrazista eta zapaltzaileak ziren hainbat eta hainbat figura ezabatu ditu. Eskola bakoitzak apirilera arte izango du aukera izen berri bat proposatzeko eta hau San Frantzisko hiriko batzordeak onartua izan beharko du.\nAzpiratuak eta esklabizatuak izan ziren gizakiak, emakumeak zapaldu ziren, aurrerapen soziala eten zuten edota euren ekintzek genozidiora eraman zituzten hainbat pertsona zein kultura, euren askatasuna erauziz, azaldu zuen batzordeak bere erabakia justifikatzerako garaian.\nGeorge Floyd-en erailketaren ondren munduko hainbat hirietako monumentuak erretiratuak izan ziren, arrazismoa eta herrienganako indarkeriaren ordezkari baitziren. San Frantziskon bertan, adibidez, Cristóbal Colón-en estatua bat gorriz margotu zuten manifestariek pasa den urtean. Ezabatuak izango diren zenbait izen espainiar hauek dira: Pedro de Alvarado, Vasco Núñez de Balboa, Sánchez, Ulloa y José Ortega, besteak beste.\nAlta, eskolen izenak aldatzearen erabakiak polemika sortu du. Ekimenaren bultzatzaileek diote ezabatuko diren izenak esklabotasunekin, zapalkuntzarekin eta arrazismoarekin lotura izan zutenak direla, ez bailukete honelako pertsonen izenek eskola baten ikur izan behar.\nHorren aurrean, erabakiaren aurka azaldu direnek diote errebisionismo historiko muturrekoa dela ariketa hau. Gainera, ez dute begi onez ikusten ezabatuko diren izenen artean George Washington eta Abraham Lincoln presidenteak ere egotea, mendeetan zehar estatubatuar proiektuaren funtsa ordezkatu baitute.\nEzabatuak izango diren izenen artean egungo Kaliforniako senataria den Dianne Feinstein-ena ere badago, zeinak bandera konfederatua baimendu zuen San Frantziskoko alkate izan zen urteetan. Izen eta monumentu hauek kentzearen aldeko argumentuaren arabera, ikur historiko horrek ez ditu herrialdeko komunitate afroamerikarrak ez aitortu ezta babesten ere. Finean, helburua konkistatzaile eta politiko hauek idolo bezala hautemateari uztea baita.


Numeriano - Wikipedia, entziklopedia askea.\n283ko uztaila - 284\n254 (egutegi gregorianoa)\nNikomedia, 284ko azaroa (29/30 urte)\nFlavia Arria (en)\nAurelia Paulina (en)\nMarko Aurelio Numeriano (latinez: Marcus Aurelius Numerianus; 253 - Emesa, 284ko azaroa), erromatar enperadorea izan zen, 283tik hil zen arte.\nKaro enperadorearen seme gazteena izan zen, eta, hortaz, Karinoren anaia. Aitarekin batera pertsiarren kontrako kanpaina batean ari zela, Karo hil zen. Numeriano 283ko abenduan izendatu zuten enperadore.\nEuropara bueltatzea erabaki zuen. Baina bidean egoera ezezagunetan hil zen Numeriano. Aitaginarrebak hil izanaren susmoa hedatu zen. Nolanahi ere, Dioklezianok, aldarrikatutako enperadoreak, hil zuen Numerianoren aitaginarreba.\nWikimedia Commonsen badira fitxategi gehiago, gai hau dutenak: Numeriano\nBNF: 164911064 (data)


Posta elektronikoko zenbait kontu kudeatzeko aplikaziorik erosoenak | Euskaltel Blog\nGogoan duzu noiz sortu zenuen posta elektronikoko zure lehenengo helbidea? Zenbat sortu dituzu harrezkeroztik? Pentsatu une batez: Gmail-ekoa, mugikorrerako; pertsonala, Yahoo-n; Hotmail-eko beste bat zozketa eta sustapenetan parte hartzeko, unibertsitatekoa, enpresakoa…\nDagoeneko badakizu, noski, Gmail, Outlook, Yahoo! eta iCloud-ek aukera ematen dutela posta elektronikoko zenbait kontu bateratzeko, baina muga garbi batzuk dituzte eta, gainera, ez dira oso intuitiboak. Bada, sekulako nahaste-borrastea baduzu hainbeste posta-helbideren artean eta denak aplikazio beraren bidez kudeatu nahi badituzu, jarraitu irakurtzen ????\nPosta kudeatzeko aplikazio onenetako bat da, bateragarria baita Gmail, Outlook, Exchange, Yahoo!, iCloud Mail eta IMAP protokoloaren bidez konfiguratutako beste edozein konturekin. Funtzio aurreratu eta aukera oso praktikoak ditu, hala nola akats baten ondorioz bidalitako mezu bat berreskuratzekoa, hartzaileak mezua zabaldu duen jakitekoa, bidalketak programatzekoa edo edukia Evernoten, Pocket-en eta antzeko beste aplikazio batzuetan gordetzekoa. Doako proba-bertsio bat daukazu sistema guztietan:iOS, Android, Windows eta Mac App Store.\nBateragarria da Gmail, Outlook, Yahoo, Hotmail, iCloud eta beste zenbaitekin… Nabarmentzekoa da interfazearen diseinua: oso deigarria eta erabilerraza. Mezuak erraz-erraz kudeatzeko aukera ematen du, eta zereginen kudeatzaile bat ere badu. Bi funtzio aplikazio bakar batean! Gainera, fitxa batean jasotzen ditu postan atxikita iristen zaizkizun argazki guztiak, erraz ikusteko zer mezutan zenituen gogoratu behar izan gabe. Doan eskuratu daiteke Android eta iOS sistemetarako.\nGero eta ezagunagoa da aplikazio hau, funtzio pila eskaintzen dituelako eta denak doan direlako! Android eta iOS bertsioetan, sarrerako ontzi bateratua du bai IMAPeko kontu guztietarako (zerbitzarian gordetzen dira mezuak) edoPOP3 kontuetarako (gailuan kargatzen dira mezuak). Kategoriaka sailka ditzakezu, eta geroago berreskuratu, begiratu bakar batez ikusteko zer zeregin dituzun oraindik egiteko. Gainera, kolore bat eslei diezaiokezu kontu bakoitzari eta taldeak sor ditzakezu, zenbait pertsonarekin batera jartzeko harremanetan.\nAplikazio erraz eta doakoa da, oso bilatzaile sendoa duena eta aukera ematen dizuna oso erraz aurkitzeko zure kontu guztien artean bilatu nahi duzun mezua. Zure kontaktuen argazkiak ere esporta ditzakezu, berehala jakiteko nork idatzi dizun. Eta, gainera, bateragarria da IMAP eta POP3 bidez konfiguratutako kontu nagusiekin. Deskargatu doan iOS eta Androiderako\nErabiltzen duzu kudeatzaile hauetakoren bat? Ezagutzen duzu besteren bat , intuitiboagoa eta erabilerrazagoa? Bada, emaguzu horren berri, iruzkin batean ????


Pedrouzotik Santiagorako etapa | Consumer\nPedrouzotik Santiagorako etapa\nKokaleku honetan zaude: Azala > Bidaiak > Donejakue bidea > Etapak > Pedrouzotik Santiagorako etapa\nEtapa 31: Pedrouzotik Santiagorako etapa\n( 1056 botoak ) Atsegin dut!\n( 925 botoak ) Atsegin dut!\n( 843 botoak ) Atsegin dut!\n( 279 botoak ) Atsegin dut!\n( 224 botoak ) Atsegin dut!\n( 149 botoak ) Atsegin dut!\n( 143 botoak ) Atsegin dut!\nTeodomiroko O Fogar aterpetxea\n( 52 botoak ) Atsegin dut!\n( 51 botoak ) Atsegin dut!\n( 34 botoak ) Atsegin dut!\n( 24 botoak ) Atsegin dut!\n( 20 botoak ) Atsegin dut!\nMonte do Gozo aterpetxea\nEtapari buruzko informazioa 31: Pedrouzotik Santiagorako etapa\nIbilera lasai bihurtzen da, agian amaitzeko beldur direlako eta ondoren zer egin ez jakiteagatik edo ez maitatzeagatik. Orbelezko pistetan, eukaliptoen eta haritzen azken orbanen artean, O Pino herrixkak iristen dira. Santiagoko udalerria gain batean dago, aireportuaren ondoan, eta Sabugueira parrokiatik doa erromesa. El Monte do Gozoko talaiatik Santiagoko lehen panoramika lortzen da, eta katedraleko fatxada barrokoaren oinetan amaitzen den hiri-ibilbidea hasten da. Obradoiro amaiera eta hasiera da.\n9,5 km. Buztana (aterpetxea. taberna. Denda. Farmazia)\nBihurgune itxi baten ondoren, San Pelaio parrokiaren ondotik pasatuko gara. Eliza eraiki zen urtean inskribatuta zegoen: 1840. Ondoren, N-634a gurutzatuko dugu (Labacolla aterpetxea) eta Villamaiorerako bidea hartuko dugu. Ehun metro eskasean, Sionlla ibaia gurutzatuko dugu. Obaz estalita dago eta Lavacolla errekastoa deitzen zaio. Leku horretan, erromesek beren arropa zikinak botatzen zituzten eta Santiagora iristean garbitzen ziren (10. km).\nKatedraleko eskalinatatik igo, Gloriaren Elizpea miretsi, Santuari besarkada eman eta hilobira jaitsi ondoren, gehienak Erromesaren Bulegora joaten dira. Carretas kaleko 33an dago (leku berria! ), Errege Katolikoen ostatuari itsatsitako kalea. Gure txandaren zain egongo gara, inprimaki txiki bat beteko dugu, Santiagoren zigilua jarriko digute egiaztagirian, eta, nahi izanez gero, Konpostela (doakoa) eta Distantzia Ziurtagiria emango dizkigute. Ziurtagiri horretan, erromesaldiaren eguna eta hasiera-puntua, egindako kilometroak, iriste-eguna eta ibilaldia (3 euro) agertuko dira. Azken urteotan, Erromesaren Bulegotik Galiziako kredentziala egunean pare bat aldiz zigilatzea gomendatzen dute, batezbestekoen artean eta etaparen amaieran, baina egiten ez bada ez da ezer gertatzen, gutxienez azken ehun urteak hartzen dituen inori ez zaio Konpostela ukatzen. Udako ordutegian (Aste Santuan eta apirilaren 1etik urriaren 31ra) egunero irekitzen da 8:00etatik 21:00ak arte, eta gainerakoetan 10:00etatik 19:00ak arte. Telefonoa: 981 56 88 46.\nSANTIAGO:Monte do Gozo bihurtu den gune handitik, azkenean, Santiago eta katedraleko dorre barrokoak ikusten dira. Santiago, Done Jakueren ibilbide guztien helburua, 95.000 biztanleko hiri handi bat da, modernitate-espazioak eta Obradoiro plazako halo misteriotsu, erlijioso, erromantiko eta kosmopolita uztartzen dituena. Ibiltari zoriontsuak denboraren eta euri iraunkorraren ondorioz ilundutako harriz osatutako hiria aurkitu du. Ribeiroren eta olagarroaren usaina duten landa zaharrak Alde Zahar osoan barreiatzen dira. Katedrala Bidearen errua da, eta apostolua bertan dago. Horren ondorioz, ehunka mila pertsonak zorigaitzez eta esperientziaz betetako bidaia bati ekin diote urtez urte, eta bizitza osorako oroitzapen bihurtuko dira. Monumentuak ez dira falta Santiagon. La Gloriako Arkupe eder eta bikaina, Mateo maisuak eraikitako obra erromanikoa, 1188. urtean osatua. Hiru arkuko filigrano-multzoa da, erdikoa maineluz hornitua, San Juan apokalipsitik erreskatatutako ikonografia askotarikoa. Katedralaren mendebaldeko fatxada barrokoa da eta Fernando de Casas eta Novoa arkitektoak 1738 eta 1749 artean altxatu zuen. Ate Santua, Mateo Maisuaren erliebeekin, Urte Santuetan bakarrik irekitzen dena. Errege Katolikoen Hostala, gaur egun Turismo Paradorea; San Martin Pinarioko beneditarren monasterioa; Raxoiko jauretxea, Udalaren egoitza, etab.\nErromesek 31. etapari buruz zer iritzi duten Pedrouzotik Santiagorako etapa\nEtaparen profila 31: Pedrouzotik Santiagorako etapa\nEtapa ikusi 30 Urtea: Etapak:\nArzua – Pedrouzo etapa


[Eusk/Cast] Manifestazioa: “Bilbon kapitalismoaren aurka. Maiatzaren 1 egin” - Boltxe\n[Eusk/Cast] Manifestazioa: “Bilbon kapitalismoaren aurka. Maiatzaren 1 egin”\nBILBO. Manifestazioa: “Bilbon kapitalismoaren aurka. Maiatzaren 1 egin” Maitzaren 1ean, 17:00etan. Deustuko zubitik\nBilboko gizarte eta herri mugimenduetako ordezkari askok “Bilbon kapitalismoaren aurka. Maiatzaren 1 egin” izeneko manifestua prentsaurrekoan aurkeztu dugu. Agiri horren bidez gure jarrera langileentzako data historiko horren aurrean azaldu nahi izan dugu. Daukagun asmoa jatorrizko esanahia berreskuratzea da eta berriro errebindikazioa lehengo lerroan ipintzea Maiatzaren Lehen honetan.\nEste escenario político y económico ataca nuestros intereses, ya no sólo como trabajadores y trabajadoras sino como mujeres, como jóvenes, migrantes, pensionistas, ecologistas, como vascos y vascas…. Es por ello


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Karrozeria (Heziketa Zikloa). Erdi maila" genre_facet:"Interneteko baliabidea"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Karrozeria (Heziketa Zikloa). Erdi maila Generoa / Forma: Interneteko baliabidea\n5 Fabrikazio Mekanikoa (Lanbide Arloa) Garraioa eta ibilgailuen mantenimendua (Lanbide Arloa) Karrozeria (Heziketa Zikloa). Erdi maila 5 Lanbide Heziketa Mekanizazioa (Heziketa Zikloa). Erdi maila Soldadura eta galdaragintza (Heziketa Zikloa). Erdi maila Gehiago ... 3 Elementu finkoak (Modulua) 3 Fabrikazio mekanikoko produkzioaren programazioa (Heziketa Zikloa). Goi maila 2 Elementu metalikoak eta sintetikoak (Modulua) 2 Giro Naturaleko Soldadura (Modulua) 2 Metrologia eta saiakuntzak (Modulua) 2 Oinarrizko mekanizazioa (Modulua) 2 Produktuen egiaztapena (Modulua) 1 Fabrikazio mekanikoko diseinua (Heziketa zikloa). Goi maila 1 Fabrikazio prozesuen gauzatzea (Modulua) 1 Fabrikazio-teknikak (Modulua) 1 Galdaketa (Heziketa Zikloa). Erdi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Mantentze-lan elektromekanikoa (Heziketa Zikloa). Erdi maila 1 Mekanizazio Prozedurak (Modulua) 1 Mekanizazio, konformazio eta muntaia prozesuen definizioa (Modulua) 1 Metal-eraikuntzak (Heziketa Zikloa). Goi maila 1 Urraduraren,elektrohigaduraren,ebaketaren, konformazioaren eta prozesu berezien bidezko fabrikazioa (Modulua) Guztiak ikusi ... gutxiago ...\n5 Curriculumeko baliabideak Interneteko baliabidea 4 EIMAk onetsitako materialak 4 IRALEren materialak


Izeko Begok deitu zidan. Oholezko kabinetan sartu nintzen berriz. Telefonotik, boza aurkitu nion zertxobait ahuldua, eta bere ezaugarri zen gogoberotasuna adierazten azaltzen bazen ere, gero eta indar gutxiago kausitzen nion espresioan. Lucia Berlin ari zela irakurtzen esan zidan, liluratuta zegoela. “A ze ahotsa, eta soiltasuna. Hiruzpalau gauzarekin dena kontatzen du”. Beti komentatzen zizkidan liburuak, oso irakurlea zen. Eta gero, azterketa zirudien betiko galdera: “Eta zu, zer ari zara irakurtzen?”. Ehunka liburu irakurri eta gero, idazlea izanik, izekoren itaunak ikara sortzen zidan oraindik. Azalpen burutsuak eskatzen baitzizkidan, hamahiru urte nituenean eta orain ere bai. Babesa ematen ere ona zen, aitzitik, nire nerabezaroko lehen poemak irakurri ez ezik markoan sartu eta ikusgai jartzen baitzituen.\nDena zuen irakurrita, errusiar nobela luzeetatik latinoamerikarretara. Azken boladan gehien aipatzen zidan nobela Prousten Denbora galduaren bila zen. “Badoan bizitza jasotzen du xehetasun guztiekin. Uste dut bizitza horixe dela, detaile txikiak, poz txikiak, horiek dira bizitza”.\nIkusmena galduz joan zen baina irakurgailu automatikoetan idoro zuen irtenbidea. “Ni beti izan naiz paperezko liburuen zalea bista galtzen hasi nintzen arte. Orain gailu hauetan letra handitu dezaket eta pisurik ere ez dute”. Ohe barruan irakurtzen zuen, atril txiki batekin. Azken urtean mugikortasuna ere asko galdu zuen, egiten zituen paseoak osabarekin, baina gero eta laburragoak. “Komunera joatea ere kosta egiten zait egun batzuetan”.\n— Kontadazu bitxikeriaren bat, hemen dena da zaharra berri —eskatzen zidan.\n— Badakizu Trotski New Yorken egon zela? —atera nion gaia. Izeko eta lagunak troskistak izan ziren gaztetan eta banekien pasadizoa gustuko izango zuela—. Bada egin zuen lehenengo gauza izan zen New Yorkeko Liburutegi Publikora joan. Eraikin honetan izan zen, hemengo liburuak miatzen.\n— Ez zen makala. Nik ere gauza bera egingo nuke.\n— Hilabete eskas batez egon zen New Yorken, 1917an, iraultzaren urte berean. Esaten da egun horietan bere zortzi urteko semea galdu egin zela. Etxetik atera zen lehenengo kalea ezagutu nahi zuelako.\n— Ba al dago lehen kalerik? —galdetu zidan izekok—. Agian beste zenbaki batetik hasten dira zenbatzen...\n— Bada bai, lehen kalea existitzen da. Baina oso-oso laburra da, eta zaila da aurkitzen, Bowery ondoan dago.\n— Horregatik galdu zen umea.\n— Tira, azkenean aurkitu zuten mutikoa eta Trotski eta familia bueltatu egin ziren Errusiara, iraultzara. Bazihoazenean, Trotskik esan zion semeari: “Noizbait itzuliko gara New Yorkera”. Baina ez zen egundo bueltatu.\n— Nik ere banuen asmoa New Yorkera itzultzeko —esan zidan izekok—. Baina, gorputz honekin, ezin dut. Dena den, zurekin telefonoz hitz egitea bada halako itzulera bat. Zer gehiago dakizu Trotskiri buruz?\n— Bada, troskizale asko zeuden New Yorken. New Yorkeko intelektualak izeneko talde bat ere bazegoen, garaiko pentsalari onentsuenak bildu zituena, gehienak Trotskiren jarraitzaileak. Juduak ziren, idazleak, kritikoak eta soziologoak. Stalinen hilketak eta triskantzak ez zituzten onartzen eta Trotskirengan jarri zuten halako sozialismo gizatiar baten itxaropena. Talde horretan egon zen Daniel Bell soziologoa ere. Nirekin batera liburutegian dagoen bekari baten aita.\n— Daniel Bell. Bere libururik ezagunena The End of Ideology da, non teorizatzen duen nola langileria aldentzen joan zen iraultzaren ideiatik. Baina beste zerbaitengatik da famatuagoa.\n— Esan zuelako behin unibertsitateko irakasle izateko hiru arrazoi handi zeudela. Ezetz asmatu zeintzuk.\n— Ekaina, uztaila eta abuztua.\nIzekok barre egin zuen, eta gero eztul.\n— Orduan zuk idazle izateko hamabi arrazoi dituzu.\nBarre egin genuen biok.\n— Izeko, oraindik troskista sentitzen zara? —bota nion bigarrenean pentsatu gabe.\n— Barrutik bai. Baina ez dakit orain neure burua horrela definituko nukeen. Dena den, ni ez naiz aldatu. Nire ideiak berak dira, ametsak ere bai. Ez, ez naiz aldatu. Leku berean nago. Besteak aldatu dira.\nIzebaren tokia non zegoen pentsatzen jarri nintzen. Bakarrik daudenekin, hantxe dago. Ulertzen ez ditugunekin, alboan dago. Jendearen gehiengoak iritzi bat baldin badauka, bera beste aldean jarriko da, ez zaio gustatzen denek berdin pentsatzea, arriskutsua deritzo. Beti saiatuko da bestearen lekuan jartzen, hura ulertzen. Familian, gehienak Athletic Club taldearen zaleak ginela ikusita, berak erabaki zuen Realekoa izango zela. Lehengusua bakarrik zelako realzalea. Biak bakarrik beste guztion aurka. Horrelakoxea zen.\nZerbait ikasi badut gure ama eta haren ahizpengandik da kritikoa izaten alde guztiekin. Ez dago bertan goxo egiterik. “Bizitzan gaude hobetzen joateko”, horixe esaten zidaten txikitan. “Pertsona hobea izaten saiatu beti, zure iritziak zalantzan jarri, zure egoera. Hobetu beti”.\nIzeba eta haren lagunak ziren nire bigarren amak. Familiaren ikuspegia oso zabala zuten. “Denok gara familia bera”, esaten ziguten. Batasun handia zegoen emakume haien artean. Eta gauzarik bitxienak egiteko gai ziren. Behin, emakumeen arteko ezkontzak legeztatu baino hamarkadak lehenago, bi lagunen arteko ezkontza antolatu zuten, herrian zehar ibili ziren dotore jantzita, bazkaria ere egin zuten. Ezkontza ez zen legezkoa izan. Eta zer? Izan balitz bezala. Noizbait izango zen, haiek aurretik zihoazen, besterik ez.\nBeste batean, izebaren lagun batek iloba txikiak eraman zituen Joxe Miel Barandiaran arkeologoa ezagutzera. Mito bat zen Barandiaran, erbestean egona, pentsalari handia. Umeek ezagutu behar zutela pentsatu, eta haraxe joan ziren, Atauneko Sara etxera. Gizonak ondo hartu zituen, eta umeei erakutsi bere hezurren bilduma.\n— Begira, hau neandertal baten esne-hortza da.\nBarandiaranek landa eremuetako biztanleekin hitz egiten zuen indusketa lanak hasi aurretik. Baserrietako arkupeetan eseri eta herriko nagusiekin kalakan aritzen zen. Izaki mitologikoei eta haien bizilekuei buruz galdetzen zien. Bazekien jenio miragarriak bizi ziren kobazuloetan historiaurreko gizakien aztarnak egoten zirela. Idatzi gabeko legea zen, ia beti betetzen zena. Horrelaxe irakurri diot apunteetan.\nAtsegin dut imajinatzea ahozko oroimenak milaka urtez mantendu duela nolabait egun batean kobazuloetan bizi izan ziren izakien oroitzapena. Ez ziren neandertal bezala gogoratzen, ez noski, denborak, belaunaldien joanak, beren irudia eraldatu zuen. Kondairazko jenio bezala oroituko ziren noizbait auzo eta maitale ere izan genituen gizaki haiek.\nFikzioa memoria baita, denboraz biderkatua. Horixe da bere formula matematikoa. Denboraren joanak gertakizunak aldatu eta fikzio bihurtzen ditu.\nJoxe Miel Barandiaranen azken irudia Korrikakoa da. Uste dut euskaldunon asmakizun ederrenetakoa dela euskararen aldeko karrera, poza da, jaia, kirola. 1989. urtean, eta ehun urte beteta zituela, Barandiaranek eman zion lasterketari hasiera. Ez zuen lasterka egin, jakina, oinez joan zen, tipi-tapa, pauso txiki batzuk emanez, ahal zuen neurrian, eta testigua pasatu zion gero etorkizunari. Hizkuntzaren legea horixe baita, transmisioa.\nMarcos Grijalba izan zen Historia Naturaleko Museokoei mitxeletaren euskarazko izena pinpilinpauxa dela esan ziena. Halaxe aitortu zigun afarian. Marcos euskaraz ikasten ari da, Madrilekoa izan arren dna azterketa bat egin zuen behin eta bertan ikusi zuen haren arbasoen zati handi bat euskaldunak zirela. Bere etxean afaldu eta gutxira, mezu bat bidali zidan euskarari buruzko artikulu bat atxikia zuena. John Bengtson irakaslearena zen lana. Haren aburuz, euskara Anatolia aldetik iritsi zen Europa mendebaldera, hizkuntzaren jatorria Kaukaso iparraldean izanik. K.a. 7000. urtean gertatu ei zen hori. Kaukaso iparraldetik mendebaldera ailegatu ziren hizkuntzen adibide bakarra omen da gaur egungo euskara, nahiz eta arrastoak geratu diren Mediterraneo aldean, tokien izenetan batez ere, Sardinian, Frantzian, Italiako Alpe mendietan eta Balkanetan ere bai. Gizarte abeltzain eta nekazari horren hizkuntza berenganatuko zuten garai hartan hemen bizi zirenek, nahiz eta Mesolitoko hitz batzuei ere eutsi.\nGu ere migrariak ginen orduan. Betidanik migrariak.\nEz da ur garbia euskararen jatorriarena. New Yorkeko Historia Naturaleko Museoan bertan badago historiaurreko atalean garai hartako gizataldeen mapa bat non agertzen den Euskal Herria, oso antzinako herrialde bat legez. Baina, esan bezala, gauzak ez daude hain argi. Denboran atzera egin ahala ziurtasuna galduz joaten da, zientzia lausotzen, eta ez da erraza ukaezina den teoriarik ezartzea, nahiz eta azken urteetan genetikaren aurrerapenak ilunpea argitzen lagundu duen.\nTeoriak teoria, niri gehien interesatzen zaidana da hizkuntza beraren izaera. Euskarazko hitzik zaharrenak naturari lotuak daude. Adibidez lur eta elur. Hizkuntzalari batzuen iritziz, bi eleok esanahi bera dute, lur eta elur gauza bera. Nonbait klima oso hotza zegoen garai baten oroitzapena. Antzinako hitz horien ondotik gehitu ziren kultura neolitikoari lotutakoak. Abere esate baterako, edo aberats, abere asko dituena. Mendeek aurrera egin ahala hizkuntza indoeuroparren eragina izan zuen euskarak. Besteak beste, maite hitza. Ordura arte nonbait euskaldunek ez zekiten elkar maitatzen. Neure bostean pentsatzen dut, eskerrak azaldu ziren gure artean indoeuroparrak, hitz hori irakasteko. Eta horien ondotik, berba zeltak, erromatarrak, horiek ugari, kulturari eta ekonomiari lotuak, eta gero arabiarrak, eta... nonbait Europako historia euskararen barruan dago, noizbait izan zen ozeano handi bateko animalien fosilak.\n“Eta geuk ere dna proba egingo bagenu?”, proposatu zidan Norak, “agian sorpresaren bat aurkituko dugu barruan”. Baina ez zen horrela izan. Gure arbasoak euskaldunak ziren % 98an. “A ze aspergarria”, esan zidan, “espero nuen kolore pixka bat”. Gure geneetan, bi lerro nagusi ageri ziren. Bata Eurasiatik zetorrena, oso zaharra. Bigarren lerroa Anatolia aldean sortzen zen. Zuzen egongo al zen gure Bengtson zaharra? Neandertal zati bat ere bageneukan, % 4.\nTxikia, oso txikia, Barandiaranek izekoren lagunei erakutsi zien esne-hortz hura bezain.


Berrikuntzaren bidez mantendu daiteke norabidea. Asmatua dagoenari bueltak ematea ez da nahikoa. Horregatik nabari da eboluzio bat Rise To Fall bizkaitarren ibilbidean. 2006 urrunean aurkeztu zuten death metal melodiko modernoa mantendu dute, baina denborarekin lortu dute zerbait gehiago eskaintzea. Soinu eta izaera propioa eraikitzea, alegia. End vs Beginning lanarekin jauzi interesgarria eman zuten sormen aldetik. Into Zero laugarren diskoarekin, aldiz, jauzi hura egonkortu dute elementu berriekin.\nBoskotea gitarra solista berri batekin osatu izanak arnasa eman dio taldeari. Asis Rodriguez baxuaren hutsunea Dann Hoyos gitarra jotzailearekin bere dute, eta bere abilezia koloretsua berehala nabarmentzen da abestietan. Konposatzeko moduari astindu berri bat eman diote Hugo Markaida gitarrak eta Alain Gutierrez Dalay Tarda abeslariak. Egiturak eta pasarteak landu dituzte ohiko osagaiak berrerabilita. Berri batzuk ere sartu dituzte, programazioei garrantzia gutxitu eta ahots erregistroen erabilera orekatzearekin batera. Falta diren taldekideak ezin dira aipatu gabe utzi. Javi Martinek baxua hartu du gitarraren ordez, eta Xabier del Val Txamo bateriak gauza berriak probatu ditu abestietan. Esaterako, blast beat erritmoa The Descendant kantuan.\nLurraren eta bertan bizi direnen etorkizuna bermatu nahi duen izaki gorenaren istorioari jarraipena eman diote. Amore eman zuen izaki gorenak, baina berriz ere itzuli da mundua salbatzera. Bizkaitarrek ere ez dute amore eman. Melodeath modernoaren bidez eragiteko helburuari eutsi diote. Lan berriko hamabi abestiak dira erakargarriak, eta bandaren izaera indartzen dute. Ezustekoen artean daude In The Wrong Hands, Temptation Feeds On Our Weakness eta Game of Appearences paregabeak. Buruan geratzen diren errepika eta gitarra melodia zein soloak dituzte. Esfortzuaren maila berean jarri dute ekoizpena eta soinua. Berriz ere, Pedro J. Monge eta Jacob Hansen teknikariak arduratu dira horretaz, eta dimentsio berri bat eman diote lanari.\nGehiegi jorratu den estiloa berritzeko nahiak eman dio freskotasuna taldeari. Ez dira sekula erraz konformatu, gorabeherak izan arren sormen aldetik. Argi dute eskaini nahi dutena, eta ematen du aurkitu dutela modua. Horregatik, laugarren diskoa da bizkaitarren ibilbideko lanik onena, eta aipaturiko elementu guztien topagunea.


'Quiero ser Beckham' filmea bihar 'Getxotik Mundura' jardunaldietan - - Hiruka.eus\n'Quiero ser Beckham' filmea bihar 'Getxotik Mundura' jardunaldietan\nUkberri 2003-11-18 21:35\n'Getxotik Mundura' jardunaldien barruan, 'Quiero ser Beckham' filmea eskainiko dute, bihar eta etzi, Algortako Getxo Antzokian eta Areetako Gran Cinema-n, hurrenez hurren. Arratsaldeko 20:00ak aldera hasiko dira, bi egunetan, emanaldiak eta 2,60 eurokoa da sarreraren salneurria.\nElkarrizketa, aniztasuna eta trukea sustatzeko asmoz, herritarren partaidetza eta adierazpenerako tresna izan nahi du 'Getxotik Mundura' jardunaldietako seigarren edizioak. Besteak beste, kultura aniztasuna, lankidetza, elkartasuna, garapen bideragarria, eta abar landuko dira, Gobernuz Kanpoko Erakundeen (GKE) eta Getxoko Udalaren elkarlanari esker.\nHorretarako, bederatzi egunetan zehar, erakusketak, azokak, filme emanaldiak eta ikastaroak antolatu dituzte.\nazaroaren 19 -20\nJessek hamazortzi urte ditu, eta bere gurasoek neskatil indiar atsegin eta konbentzioanala izatea gura dute. Baina Jessek futbolean jolastu gura du, bere heroiaren moduan: David Beckham, Manchester Unitedeko izarra.\nJessentzat, horretarako bide bakarra bere lagunekin parkean baloiari ostikoak ematea da, harik eta egun batean Jules gaztea ezagutzen duen arte. Julesek herriko nesken futbol taldean sartzeko eskaintza egingo dio. Julesek Estatu Batuetako emakumeen futbol ligan jokatzea du amets, baina bere amak alaba pitin bat femeninoagoa izatea nahi luke.\n19: Getxo Antzokia, 20.00, 2.60€\n20: Areetako Gran Cinema, 20.00, 2.60€\nGai honen inguruko albisteak\nAzaroaren 15 eta 23a bitartean ospatuko dira 'Getxotik Mundura' jardunaldiak - Azaroak 11


Adimen anitzak | Salesianos Ikastetxea Donostia / San Sebastián\nMatematiketarako erraztasun handiagoa duen haur bate z da derrigorrez arteetarako sortzaileagoa den gaur bat baino adimentsuagoa. Adimen mota ezberdinak dituzte, besterik ez.\nAdimen anitzen teoria Howard Gardner psikologo estatubatuarrak asmatu zuen adimen bakarraren ideiatik urrunduz. Gardner-ek giza-bizitzak hainbat adimen moten garapena behar duela proposatu zuen.\nAdimen anitzak: 8 adimen mota\nHizkuntza-adimenak ez du ahozko komunikazio gaitasunari erreferentzia egiten soilik, baizik eta komunikatzeko beste modu batzuei ere, hala nola idazketa, imintzioak, etab.\nKomunikatzeko gaitasun hau hoberen menperatzen dutenek hizkuntza-adimen hobea dute. Adimen mota hau nagusitzen den lanbideak politikari, idazle, poeta, kazetari… izan daitezke\nDenbora luzez adimen logiko-matematikoa pertsona baten adimen maila hautemateko neurri bezala erabili izan da.\nBere izenak dion bezala, adimen mota hau arrazonamendu logikorako gaitasuna eta problema matamatikoen ebazpenari lotzen zaio. Mota honetako problemak ebazteko azkartasuna da daukazun adimen logiko-matematikoa neurtzen duen adierazlea.\nAdimen-koziente (IQ) proba ospetsuak adimen mota honetan oinarritzen dira eta maila txikiago batean hizkuntza-adimenean. Zientzialari, ekonomialari, akademiko, ingeniari eta matematikoak adimen mota honetan nabarmendu ohi dira.\nMundu eta objektuak ikuspuntu ezberdinetatik behatu ahal izateko gaitasuna adimen mota honekin dago erlazionatua, eta bertan xakelari eta ikus-arteko profesionalak (margolariak, diseinatzaileak, eskultoreak…) nabarmentzen dira.\nAdimen mota honetan nabarmentzen diren pertsonek irudi mentalak bururatu, marraztu eta xehetasunak hautemateko gaitasunak izaten dituzte, eta baita estetikarekiko zentzu pertsonal bat ere.\nMusika arte unibertsal bat da. Kultura guztiek dute musika motaren bat. Burmuinaren gune batzuk musikaren interpretatze eta konposizioarekin lotutako funtzioak gauzatzen dituzte. Beste edozein adimen mota bezala trebatu eta hobetu daiteke.\nAdimen mota honetan nabarmentzen diren pertsonak musika tresnak jo eta musika piezak erraztasunez irakurri eta konposatzeko gai diren horiek dira.\nGorputz eta zinestesi adimena:\nTresnak maneiatu edo hainbat emozio azaltzeko behar diren gorputz eta mugimendu gaitasunak, historiako kultura guztien garapenerako funtsezko aldei bat irudikatzen dute.\nTresnak erabiltzeko gaitasuna gorputz eta zinestesi adimen kontsideratua da. Gorputzaren bitartez sentimenduak adierazteko gorputz adimena erabiltzen da ere.\nDantzari, aktore, kirolari eta baina kirurgialari eta sortzaile plastikoak ere dira bereziki bikainak adimen mota honetan, guztiek erabili behar baitituzte beren gaitasun fisikoak modu arrazionalean.\nNorberaren barne eremua ulertu eta kontrolatzeko gaitasuna ematen diguna da adimen intrapertsonala.\nAdimen intrapertsonalean nabarmentzen diren pertsonak beren sentimendu eta emozioetara heldu eta beraiei buruz hausnartzeko gai dira. Adimen honek beren introspekzioan sakondu eta norbera den bezalakoa zein arrazoigatik den ulertzeko aukera ere ematen die.\nAdimen interpertsonalak beste pertsonekiko gure zentzumenek antzematea lortzen dutenaz aratagoko gauzak sumatzea ahalbidetzen du. Hitz edo imintzio, eo hitzaldi bakoitzaren helburu eta helmugak interpretatzeko gaitasuna ematen duen adimena da. Adimen interpertsonalak beste pertsonekin enpatizatzeko gaitasuna ebaluatzen du.\nTalde jendetsuekin lan egiten duten pertsonentzako oso adimen baliotsua da. Gainontzekoen egoera eta arazoak hauteman eta ulertzeko gaitasuna, errazagoa da adimen interpertsonala edukiz (eta garatuz) gero. Irakasle, psikologo, terapeuta, abokatu eta pedagogoen profilak izan ohi dira adimen mota honetan altuen puntuatzen dutenak.\nAdimen naturalistak naturari loturiko alderdiak hauteman, desberdindu eta mailakatzea ahalbidetzen du, animali eta landare espezie edo klima, geografia edo naturako fenomenoekin erlazionatutakoak esate baterako.\nAdimen mota hau Gardner-en Adimen Anitzei buruzko jatorrizko ikerketa ondoren izan zen gehitua, 1995. urtean hain zuzen ere. Gardner-ek beharrezkoa ikusi zuen adimen hau txertatzea gizakiaren (edo beste edozein espezieren) biziraupenerako funtsezko adimen bat delako, eta eboluzioa ekarri duelako.


Antzerkiaren boterea emakumeen autoestimua indartzeko | Consumer\nIndian, adibidez, antzerkiak aukera ematen du emakumeei beren eskubideak defendatzearen garrantzia transmititzeko eta haiek lortzeko sentsibilizatzen dituzten obrak irudikatzeko.\narabera: Larunbata, 2014ko martxoaren 01a\nAntzerkia eszenaratzea baino askoz gehiago da. Leku batzuetan, Indian adibidez, beldurren eta irriken adierazpena da, berdintasunaren alde borrokatzeko eta justizia aldarrikatzeko gogoa. Emakumeek antzerki-taldeak osatzen dituzte beren eskubideak aldarrikatzeko, beste emakume batzuei transmititzeko, animatzeko eta, azken batean, boterea eskuratzeko. Helburua ongizatea lortzea da. Artikulu honetan, antzerkiaren onurak azaltzen dira gizonak eta emakumeak sentsibilizatzeko, gidoietan gai errepikariak eta autoestimua hobetzeko moduak eta emakumeen ahalduntzea bultzatzeko moduak.\nGizonak eta emakumeak sentsibilizatzeko antzerkia\nIndian, antzerkia funtsezkoa da emakumeengana iristeko. UNICEFen datuen arabera, 15 eta 24 urte bitarteko gazteen alfabetatze-tasa% 74 baino gehiago da, baina zifra hori aldatu egiten da eremuen arabera eta, bereziki, belaunaldien artean. Ohikoa da adineko emakumeek irakurtzen eta idazten ez jakitea; beraz, antzerkia tresna egokia da ikusle gisa aritzeko.\nIrakurtzen eta idazten dakiten emakumeei esker iristen da antzerkia\nUttar Pradeshen, herrialdeko estaturik populatuena, Manos Unidas GKEak mota horretako ekintzak babesten ditu. Emakumeen alfabetizazioa gizonezkoen erdia da, eta gizonen eta emakumeen arteko berdintasuna sustatzeko bide hori lantzen duten tokiko erakundeekin elkarlanean aritzen da.\nAktoreak dira protagonistak, istorioak egiten dituzten herrixketan islatzen diren istorioen protagonistak. Eszenan kontatutako istorioen bidez, antzerkiak bizi den errealitatearen oso antzeko errealitatea erakusten die entzuleei eta emakumeei. Obra irudikatzen duten pertsonaiekin identifikatzera gonbidatzen zaitu, bere inguruan gertatzen diren egoeraz jabetzen. Antzerkiak, entretenitu, erakutsi, erakutsi… Agertokian dagoenaren larruazalean jar ezazu, konparatu eta, batez ere, hausnartu.\nGai anitzeko gidoiak\nTradizioak ondasun ukiezinak dira kultura askotan, ohitura sustraituak zalantzan jartzeko eta, ondorioz, ia ezin dira aldatu. Sarritan, isileko arauak dira, emakumeei eragiten dietenak eta eraso egiten dietenak, nahiz eta horrek kalte egiten dien, norpatuak markatzen dituen, eskubideak hauts bihurtzen dituen eta haien borondatea deuseztatzen duen.\nGidoiak askotarikoak dira, ohiturak zalantzan jartzen dituzte, emakumeak negozioak egitera animatzen dituzte edo higiene-praktikak eta osasun-zainketak helarazten dizkiete.\nDotea da praktika horietako bat. Legeak debekatu egiten du ohitura hori, eta, ondorioz, ezin da aldatu Indiako komunitate askotan. Horietan, ezkontzen %90 itunduak dira, negoziatzen dira. Familiek erabakiko dute noiz egingo den ezkontza eta neska-lagunaren familiak senargaiari zenbat emango dion. Lotunearen ondoren, senarra senarraren familiarekin bizitzera joan da eta konpentsatu egin behar du.\nHitzartutako bikote gehienek bi ondorio dituzte. Lehena, oraindik adin txikikoak direnean ezkontzen diren gazteen heldutasuna, osasunerako haurdunaldi goiztiarrak dakarren arrisku larriarekin. Bigarrena, familiek alabei herentzia aurreratu hori emateko izaten dituzten zailtasunak, senarrari mantenua emateagatik. Emakumeei bi gaiak transmititzea ez da beti erraza, baina antzerkiari esker, haiengana iristen da, eta, are garrantzitsuagoa, haietara.\nGidoia nahi den helburura egokitzen da. Ohiturak zalantzan jartzea ez ezik, emakumeei garapen ekonomikoko ekimenak aurkezteko eta mikrokredituak, higiene-praktikak eta zaintzak jasotzeko aukerak ere bai, haien osasuna babesteko. Gaiak askotarikoak dira, baina guztiek beren bizi-kalitatea hobetzea dute helburu.\nAutoestimua hobetzea eta ahalduntzea bultzatzea\nAntzerkia oso baliagarria da emakumeek beren eskubideak ezagutu, elkartu eta defendatu ditzaten. Helburu komun batekin lotzen ditu, autoestimua indartzen du eta proposatzen dena lor dezaketela jakiteko behar den indarra injektatzen ditu. Gizonak, haurrak ere funtzioetara joaten dira, edo bigarren lerroko lekuko bitxitzat hartzen dituzte. Horregatik du garrantzia sentsibilizazio-tresna gisa, Manos Unidas gogoan.\nFuntzioak herrixken erdigunean edo gune espezifikoetan garatzen dira, eta, batez ere, emakumeen laguntza ziurtatzen da bertan. Mezuak haiengana iristea nahi da: helduengana, ohitura bidegabe bihurtzaile bihurtuta, eta neskak, beren herriaren etorkizuna irudikatzen dutenak.\nAntzerki-taldeak hamar emakumek osatzen dituzte batez beste, eta lana modu atseginean interpretatzen dute aurrean dutenei beren garaia dela esateko. Funtzioak amaitzen direnean, beren iritzia galdetzen zaie, parte hartzera, hitz egitera eta beren planteamenduak bateratzera animatzen dira. Orain bai, bere ahotsak axola du. Aurreko jakin-mina kontzientzia bihurtzen da, itxaropenez. Boterea lortzeko bidea hasi berri dute.\nantzoki autoestimu eskubideak jabekuntza lankidetza mujeres-eu ONG-eu sentsibilizatu


04 « martxoa « 2021 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 4 martxoa 2021 17:00\nEguna. Ostirala, martxoak 5\n‘El terror a portada. 60 años del terrorismo en España a través de la prensa’ erakusketa inauguratzea\nParte hartzaileak. Vitoria-Gasteizko alkate Gorka Urtaran; Gobernuaren delegatu Denis Itxaso; Centro Memorial Víctimas del Terrorismo Fundazioko zuzendari Florencio Dominguez; Vocentoko presidente Ignacio Ibarra; Fernando Buesa Fundazioko presidenteorde Sara Buesa; eta Maria Jimenez, erakusketako komisarioa\nZaramagako adinekoentzako zentro soziokulturalak Martxoaren 3ari buruzko erakusketa bat hartuko du, Luis Ziarrustaren argazkiekin\nKategoriak: Prentsa oharrak — Etiketak: 1976ko martxoaren 3ko, koronabirusa, Luis Ciarrusta fotokazetaria, Zaramagako adinekoentzako zentro soziokulturala — Komunikazio Zerbitzua / Servicio de Comunicación — 13:57\nIkusgai dago, betiere edukiera murriztuta, COVID-19aren aurreko segurtasun-neurriak betetzeko\nApirilaren 23ra arte, Zaramagako adinekoentzako zentro soziokulturalean Luis Ziarrusta fotokazetariaren erakusketa bat egongo da 1976ko martxoaren 3ko gertaerei buruzko argazkiekin; egun horretan, 5 langile hil zituzten Polizia Armatuak langileen protesten aurka egin zituen kargek.\nGertaera horiek sakon grabatuta daude hiriaren oroimenean, bereziki Zaramaga auzoan, bertan egin baitzuten sarraskia. Hori dela eta, pisu sinboliko handiagoa hartzen du argazki-erakusketak.\nMartxoaren 3 hartan, Luis Ziarrusta bere Nikon F2 kamera eskuan atera zen kalera, eta Gasteizko historiaren zorigaiztoko gertaera haien zuzeneko lekuko eta notario bihurtu zen. Artean, 24 urte zituela, Iruñeko Kazetaritza Eskolan ikasi ondoren, fotokazetaritzaren munduan bidea egiten hasia zen, El Correo Español-El Pueblo Vasco egunkariaren kolaboratzaile.\nBere Citroën 2 CV gidatuz, bi orduko bidaiaren ostean, hiritik atera, eta argazkiak Bilbora eramatea lortu zuen, hurrengo egunean argitaratzeko. Geroago, Europa Press agentziaren bidez, Espainiako prentsa guztian hedatu ziren.\nAstelehenetik larunbatera egongo da ikusgai erakusketa, 10:30etik 12:30era eta 16:30etik 19:30era. COVID-19aren ondorioz ezarritako segurtasun-neurriak betetzeko, 6 pertsonako gehieneko edukiera ezarri da; tenperaturak hartuko dira, eta bisitatzeko txandak 30 minutuan behin izango dira.\nErakusketa jende guztiarentzat zabalik dago, eta ikusi nahi dutenek Zaramagako Adinekoentzako Zentro Soziokulturalera jo beharko dute zuzenean, ezarritako ordutegiaren barrruan.\nArgazkiak: Luis Ziarrusta\nTokiko Gobernu Batzarra (2021-03-05)\nWebgunean Tokiko Gobernu Batzarra 2021ko martxoaren 05ean (ostirala), 9:00etan, egingo duen ohiko bilkuraren gai-zerrenda\nKategoriak: Prentsa oharrak — Etiketak: Euskadiko Orkestra, Hezkuntza eta Kultura zinegotzi Estibaliz Canto, Musika Gela — Komunikazio Zerbitzua / Servicio de Comunicación — 12:29\nKategoriak: Udaltzaingoaren eta suhiltzaileen jakinarazpenak — Etiketak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 12:13\nAtariak 38.059 bisitari izan ditu 2020an\nKategoriak: Prentsa oharrak — Etiketak: Ataria interpretazio zentroa, bisitari, koronabirusa — Komunikazio Zerbitzua / Servicio de Comunicación — 10:44\n– 2020ko ekainaren 1ean ateak berriz ireki zituenetik, zentroak 24.121 bisitari hartu ditu\n– Zentroan ezarri diren osasun-neurriek bisitaren segurtasuna bermatzen dute


«Baserriaren kontzeptu hori giltzarri izan da euskaldunontzat» | El Diario Vasco\nCulturas«Baserriaren kontzeptu hori giltzarri izan da euskaldunontzat»\n«Baserriaren kontzeptu hori giltzarri izan da euskaldunontzat»\nLanda paisaia eta arkeologiaz ari da egiten doktore-tesia Josu Narbarte. / F. I.\nJosu Narbarte historialariak 'Baserria eta euskal nekazaritza arkeologiaren ikuspuntutik' hitzaldia egin du Aranzadiren XVI. Arkeologia Jardunaldietan\nFELIX IBARGUTXI Sábado, 24 febrero 2018, 10:12\nJosu Narbarte Hernándezek (Irun, 1992) hitzaldia egin zuen asteazkenean San Telmo Museoan, Aranzadik antolatutako hamaseigarren Arkeologia Jardunaldien barruan, izenburu honen pean: 'Baserria eta euskal nekazaritza arkeologiaren ikuspuntutik'. Artearen Historia ikasi zuen Euskal Herriko Unibertsitatean eta doktore-tesia prestatzen ari da landa paisaia eta arkeologiaz. Juan Antonio Quirós arkeologoa eta Eneko Iriarte geologoa ditu zuzendari. Bestalde, EHUko Ondare eta Paisaia Kulturalen gaineko Ikerketa-Taldeko (GIPyPAC) kide da.\n– Zu iaz hedabideetan azaldu zinen, Aizarnan egindako indusketa arkeologikoa zela eta. Erromatarren garaiko aztarna batzuk azaldu ziren, ezta?\n– Bai, herriaren erdigunean egin genuen indusketa, erretore-etxearen atzeko aldean. Elizatik hogeita hamar metrora. Metro bateko sakoneran egurrezko egitura bat azaldu zen, erreta, eta zeramika pusketa batzuk ere bai. Datazioa egin eta jakin dugu Kristo aurreko 50. urte eta Kristo ondorengo 25. urte bitartekoa dela gutxi gora-behera.\n– Esan daiteke Aizarnako herria erromatarren garaian jaio zela?\n– Ez. Hori jakiteko, askoz indusketa gehiago egin beharko lirateke, eta aztarnak, beharbada, gaur egungo eraikuntzen azpian daude. Guk zorte handia izan genuen: aukeratu baratze bat, hasi industen eta aspaldiko aztarnak topatu! Aizarnatik gertu Amaldako kobazuloa dago, han ere azaldu ziren erromatarren txanpon batzuk, baina herriaren sorrera ezagutzeko datu gehiago behar dira.\n– Beraz, zure ikerketa-gaia zabala da: landa paisaia eta arkeologia.\n– Orain landa paisaia urruti gelditzen zaigu, baina duela gutxi arte gizartearen parte handi bat landatik bizi zen, nekazaritzatik edo abeltzaintzatik.\n– Eta landa paisaiaren erdian baserria daukagu.\n– Baserriaren kontzeptu hori giltzarri izan da euskaldunontzat. Oraindik ere, urteko egun jakin batzuetan, baserritar janzten gara. Hitzaldian argazki batzuk erakutsi nituen, erakusteko gure pentsakeran baserriak duen garrantzia. Adibidez, Baztango pabiloi batzuk baserri itxurakoak, Izukaitz taldearen disko bat (baserria agertzen zen), 'Bizkaia' esnearen irudia (neska bat baserritar jantzita)… Baserriaren izaera indibidual hori asko azpimarratu eta ikertu da, baina orain nire proposamena da ikuspegia aldatzea: etxe eskalatik herri eskalara pasatzea. Eta Aizarnako lan horiek egin ditugunean herri osoa hartu dugu aintzat.\n– Nolatan aukeratu zenuen Aizarnako herria?\n– Besteak beste, haran itxia delako, endorreikoa. Bertan dinamika karstikoak nagusitzen direnez, erregistro sedimentarioak sortzeko eta kontserbatzeko aukera gehiago dituzu.\n– Beraz, han Aizarnan hasi zinen paisaiari erreparatzen…\n– Besteak beste, terraza batzuei erreparatu genien. Lur asko pilatutako bi soro, nolabait esateko. Bistan zen han lur mugimendu handiak egin zituela gizakiak. Indusketa egin genuen eta emaitza harrigarria izan genuen: Kristo ondorengo laugarren eta zazpigarren mendeen artean egindako lur mugimenduak ziren haiek. Jatorrizko lur-zorua 1,6 metroko sakoneran zegoen, eta 1,2 metroko sakoneran suaren arrastoak ageri ziren. Baliteke Aizarnako nekazari haiek Britainia Handiko haien teknika bera erabili izana: lehenbizi laborea erein, garia beharbada; gero lur gorria utzi; gero erre bertan ateratako landaredia; eta ondoren goldatu eta berriz ere laborea erein.\n«Jovellanosek 1791n esana: etengabe garia, artoa eta arbia txandakatzen ziren hemen»\n«Baserri izenak ez dira aldatzen, eta erraza da haien jarraipena egitea udal artxiboan»\n– Hortaz, Aizarnan bazegoen nolabaiteko herri bat laugarren eta zazpigarren mendeen artean.\n– Bai, herria Goi Erdi Aroan sortu zen seguru aski. Baina lehen berriak, lehen agiriak, hamalaugarren mendekoak ditugu. Baserri izenak ez dira aldatzen, eta erraza da haien jarraipena egitea udal artxiboan.\n– Hamaseigarren mendean asko aldatuko zen paisaia, Ameriketako haziak ekarri zirelako.\n– Orduan artoaren iraultza etorri zen. Artoak, lehenagotik zegoen beste labore baten izena hartu zuen, artatxikiarena. Hura ere udako zereala zen, artoa bezala. Beste gauza bat ikusi duguna: soroetan indusketak egin ditugunean, hamazazpigarren mendetik aurrera zeramika pusketak azaltzen zaizkigu. Badakizu zergatik? Orduan jendeak etxeko hondarrak botatzen zituen soro-lurrera, aberasteko, janari-hondarrak eta. Baina hondar haiekin batera etxeko lurrezko ontzi-pusketak joango ziren. Horrek adierazten du nekazaritza intentsiboagoa zegoela orduan.\n– Hitzaldian kareari buruz mintzatu zinen baita ere.\n– Aizarnan ikusi dugunez, hemezortzigarren mendetik aurrera erabiltzen da karea lurra aberasteko. Besteak beste, kareak harrotu egiten du lurra eta halaxe landareak errazago jasotzen ditu sustantziak. Badago Gaspar de Jovellanosen aipamen bat, 1791koa, Euskal Herriko nekazaritzaz: etengabe garia, artoa eta arbia txandakatzen ziren; ez mahastirik, ez zelairik. Eta, noski, erritmo horri eusteko ongarriak behar.\n– Eta, esan zenuenez, hamazazpigarren mendetik aurrera ugaritu egin ziren baserriak.\n– Hamaseigarren mendean itsasoak garrantzi gehiago zeukan. Baina hamazazpigarrenetik aurrera, handikiak hasten dira lurrak erosi eta etxeak egiten. Hitzaldian aldamenean neukan Alfredo Morazak esan zuena: handikiek inbertsio moduan hartzen dute baserria eta soroa. Herri-lurrak pribatizatzen hasten dira, baserri gehiago egiteko. Lehengo larre-tokiak soro bihurtzen dira. Asko aldatuko zen paisaia. Gatazkak etorri ziren, handik aurrera herri lurretako garoa, orbela eta egurra baserri gehiagoren artean banatu behar zelako.\n– Esan zenuenez, landa paisaian aldaketa handiak gertatu dira.\n– Adibidez, hogeigarren mendean industrializazioa etorri zen. Jende asko hasi zen lanean industrian. Bukatu ziren galsoroak eta baserri autosufizienteak. Ugaritu ziren zelaiak, behiak eta baratzeak, herritarrei jana emateko. Eta geroago, baserriak hustu ahala, zelaietan pinua landatu.\nCalparsoro anticipa en Tabakalera el estreno de 'El aviso' Abiatu dira Asteasun Pello Errotaren heriotzaren mendeurreneko ekitaldiak


Harkaitz K. Dick — Eibar.ORG | Eibarko peoria\nHemen zaude: Hasiera / Blogak / Markos Zapiain / Harkaitz K. Dick\nHarkaitz K. Dick\nmzap 2007/07/06 10:09\nPhilip K. Cano nuen ipinia, baina egokiago Harkaitz K. Dick, oihartzun eskatologikoak saihestuta.\nJoan den hilabetean ikusi genuen euskal idazle batzuek ziminoari lotzeko gizakiaren era berezi bat nabaritu dutela: Txillardegik ziminoarekin nahastea, zimino bilakatzea; Iturbek ziminoagandik bereiztea; Garcia Vianak ziminoa erabiltzea.\nHarkaitz Canoren Neguko Zirkua ipuin liburuko “Elephant Terrible” ziminoarenganako amodioak mugituko du, pasioak. “King Kong”en zimino arrari egin zitzaion ezinezko emakumea maitatzea; ordainez, Canorenean ezinak giza amodioa itoko du, zirku bateko bezatzaile Linoren amodio zaila. Euskaldunok bezala, ziminofiloak ere erreprimiturik baitaude. Ondorioz, gehien sufritzen dutenak ziminofilo euskaldunak izango dira noski.\nCanoren ipuinean Gorky, zirkuko langile bat, tiroz hilik agertu da. Linoren errebolberra erabili dute. Gainera, Gorky azken aldian Linoren emaztearekin zebilen.\nLinok aurrena aitortuko du tiroa istripuz atera zela, pistola garbitzen ari zenean; baina gero Bruno txinpantze arrari leporatuko dio hilketa. Errebolberreko hatz markek arrazoia eman diote, txinpantzearenak dira...\nBaina ez Brunorenak!\nBere gezurren bidez, Linok Elsa babestu bide du. Linok ez baitu Bruno maite, makinaz idazten duen munduko zimino bakarra izan arren, baizik Elsa, zirkuko izarra, labana-jaurtitzaile pertxenta.\nLinori galdeketak egiten dizkion komisarioak ez du lortu Lino zigortzea, nahiz uste duen Linok Elsari errebolberra erabiltzen irakatsi eta Gorkyri tiro eginarazi ziola, terminologia klasikoaz esateko kontzienteak inkontzientea baliatu zuela.\nAske utzi zutela irakurri zuen egunkari berean, komisarioak beste albiste bat ere irakurri zuen: eskizofreniko bi ezkondu ziren. Bataren lagun imajinarioa Paulova dantzaria zen eta bestearena banpiro bat. Azkenik eskizoek Paulova eta banpiroa ezkonaraztea lortu zuten, eta beraiek ezkontzeko libre geratu.\nZizek leninista modernoaren ustez, eskizofreniarik gabeko bikote hetero askoren oinarrian protomamu hau genuke: emakumeak konplikaziorik gabeko zimino ar indartsu agortezin bat du amets, “Max, mon amour”, ez ahul neurotiko ezindua baizik piztia potente bat; eta gizonak berriz esaneko cyborg bat, panpina perfektuki programatua, robot otzana, ez diona ezustean eta era kapritxosoan errietarik egingo, “Androideek ardi elektrikoekin egiten ote dute amets?” eta “Blade Runner”ekoen antzekoa.\nZimino arra emakumezko androide batekin txortan: horra larrua jotzen ari den edozein bikote arruntaren itzal espektral eta euskarri fantasmatikoa. Ziminoa eta cyborga: desleialtasunaren inongo beharrik ez lukeen bikote posmoderno biribila.\nDena den, emakumeak zimino arra badu amets, eta gizonak berriz ziberremakumea, galde liteke halaber zer arraio ote duen amets ziberremakumeak, edo, Philiph K. Dick-en liburu ospetsuaren izenburua errepikatzeko, “Androideek ardi elektrikoekin egiten ote dute amets?”\nEleberri horretan Luba Luft androide emakumezkoa ageri da. Laser tiro batez hil dezaten baino lehen museo batean dago, Edward Munchen “Nerabezaroa” margolanari begira. Neska bat erakusten du ohe ertzean eserita, biluzik, eskuak magalean gurutzaturik, harrituta eta izututa.\nOrduan Luba Luftek esango du humanoen baitan badela zerbait misteriotsua eta hunkigarria, horri begiratzen diola beti, humano izan nahi lukeela, gorroto dituela androideak. Emakumezko humanoen nahiak eta gogoetak imajinatzen dituela behin eta berriro, haiek imitatzeko, haiek bezalakoxea izan nahi baitu.\nCyborg eme garrantzitsu batek behintzat emakumezko humanoa du amets. Andre humanoa funtsezkoa da haren oinarri fantasmatikoan.\nOrdea, cyborg emea nekez helduko da jakitera andre humanoa amets duela eta erakargarri zaiola besteak beste andre humanoak bere aldetik zimino arra amets duelako, etengabeko amets horrek egituratzen baitu bere nortasuna eta misteriotsu eta hunkigarri bilakatzen, Zizeken burutapena egia bada bederen.\nZentzu honetan, eta amaitzeko, onartu behar Txillardegik berriro ere asmatu duela honako hau idatzita: “Gizartea zoo mota bat da. Edozein bikote pittin bat aztertu eta berehala nabarituko duzu piztia kaiolatua eta tximuaren mamua”.


1976ko Espainiako Itzulia - Wikipedia, entziklopedia askea.\n1976ko Espainiako Itzulia\n1975 << 1976ko Espainiako Itzulia >> 1977\nSailkapenak 19 etapa + sarrerakoa, 3340 km\nNagusia Espainia José Pesarrodona 93h 19' 10"\nPuntukakoa Alemania Dietrich Thurau 174 p.\nMendikoa Espainia Andrés Oliva 112 p.\nTaldekakoa Euskadi Kas - Campagnolo 279h 44' 45"\n1976ko Espainiako Itzulia Itzuli Handi honen 31. edizioa izan zen. 1976ko apirilak 27 eta maiatzak 16 artean ospatu zen, sarrerako bat eta horietako bat bikoitza izan zen beste 19 etapatan banatutako 3340 kilometroko ibilbidea eginez, Esteponan hasi eta Donostian amaituz.\n100 txirrindularik parte hartu zuten 10 taldetan banatuta, eta 49 izan ziren proba amaitu zutenak.\nGarailea izan zen José Pesarrodonak proba, batez beste, 35,814 kilometro orduko abiaduran bete zuen, etapa bakar bat ere irabazi gabe, Donostian ospatu zen azken erlojupekoari esker, non etapa irabazlea izan zen Dietrich Thuraugandik segundo bakar batera amaitu zuen. Pesarrodonak edizio hau irabazteko faborito nagusia zen Luis Ocañari garaipena kendu zion, cuencarrak, sailkapen nagusian bigarren amaitu zuelarik. Jose Nazabal izan zen hirugarren.\nThurau, bost etapa irabazi zituena eta zazpi egunez sailkapen nagusiko lider izan zena, puntukako sailkapenaren garaile izan zen, eta Andrés Oliva mendikoarena. Taldekakoa KASek irabazi zuen.\nSarrerakoa apirilak 27 Estepona - Estepona 3,2 (banakako erlojupekoa)\nAlemania Dietrich Thurau\n1.a apirilak 28 Estepona - Estepona 135\nBelgika José De Cauwer\n2.a apirilak 29 Estepona - Priego de Córdoba 224\nLuxenburgo Roger Gilson\n3.a apirilak 30 Priego de Córdoba - Jaen 177\nHerbehereak Theo Smit\n4.a maiatzak 1 Jaen - Baza 166\nHerbehereak Hennie Kuiper\nEuskadi Francisco Javier Elorriaga\n5.a maiatzak 2 Baza - Cartagena 201\n6.a maiatzak 3 Cartagena - Cartagena 14 (banakako erlojupekoa)\nPortugal Joaquim Agostinho\n7.a maiatzak 4 Cartagena - Murtzia 136\nBelgika Ferdi Van den Haute\n8.a maiatzak 5 Murtzia - Almansa 219\nBelgika Georges Pintens\n9.a maiatzak 6 Almansa - Nules 208\n10.a maiatzak 7 Castelló - Cambrils 226\nEspainia José Antonio González Linares\n11.a maiatzak 8 Cambrils - Bartzelona 151\nEspainia Antonio Vallori\n12.a maiatzak 9 Iruñea - Logroño 168\nHerbehereak Gerben Karstens\n13.a maiatzak 10 Logroño - Palentzia 209\nBelgika Dirk Ongenae\n14.a maiatzak 11 Paredes de Nava - Gijon 249\nHerbehereak Cees Priem\n15.a maiatzak 12 Gijon - Cangues d'Onís 141\nEspainia Vicente López Carril\n16.a maiatzak 13 Cangues d'Onís - Reinosa 156\n17.a maiatzak 14 Reinosa - Bilbao 183\nBelgika Arthur Van de Vijver\n18.a maiatzak 15 Galdakao - Oroko Santutegia (Zuia) 204\n19.a a maiatzak 16 Murgia (Zuia) - Donostia 139\n19.a b maiatzak 16 Donostia - Donostia 31,7 (banakako erlojupekoa)\nEspainia José Pesarrodona\nEspainia Super Ser\nEspainia Agustín Tamames\nHerbehereak TI Raleigh\nEspainia Novostil - Transmallorca\nEspainia José Enrique Cima\nBelgika Miko - Superia\nItalia Maurizio Bellet\nEuskadi Kas - Campagnolo\nEuskadi Txomin Perurena\nBelgika EBO - Cinzia\nEspainia José Luis Abilleira\nHerbehereak Fedor Den Hertog\nBelgika Zoppas - Splendor\nBelgika Eric Leman\nBelgika Flandria - Velda\nBelgika Herman Van Springel\nBost sailkapen jokatu ziren eta honakoak izan ziren emaitzak:\n1. José Pesarrodona\nEspainia KAS 93h 19' 10"\n2. Luis Ocaña\nEspainia SUP + 1' 03"\n3. José Nazabal\nEuskadi KAS + 1' 41"\nAlemania TIR + 1' 44"\n5. Vicente López Carril\nEspainia KAS + 1' 50"\n6. Hennie Kuiper\nHerbehereak TIR + 2' 00"\nPortugal TEK + 3' 16"\n8. Josef Fuchs\nSuitza SUP + 3' 45"\n9. Pedro Torres\nEspainia SUP + 4' 43"\n10. José Antonio González Linares\nEspainia KAS + 7' 18"\n1. Dietrich Thurau\nAlemania TI 174 puntu\n2. Francisco Javier Elorriaga\nEuskadi SUP 174 puntu\n3. Cees Priem\nHerbehereak FRI 171 puntu\n1. Andrés Oliva\nEspainia KAS 112 puntu\n2. Ludo Loos\nBelgika EBO 110 puntu\n3. Joaquim Agostinho\nPortugal TEK 97 puntu\n1. Daniel Verplancke\nBelgika FLA 34 puntu\n1. Kas - Campagnolo\nEuskadi KAS 279h 44' 45"\nAzken aldaketa 15 iraila 2020(e)an, 12:11(e)tan\nOrriaren azken aldaketa: 15 iraila 2020, 12:11.


Gora San Fausto jai herrikoiak!! - - Anboto.org\nDurangoko jaiak 2015\nGora San Fausto jai herrikoiak!!\nMarkel Ganboa 2015-10-06 16:58\nTxosnagune finko baten premia dugu Durangon. 8 eguneko jaiak ditugu, denon arteko borondatea agertzen badugu askoz hobeto biziko ditugu jaiak\nSan Fausto jaiak hastear daude eta irrikitan gaude herriko jaiei behar bezalako hasiera emateko! Dakitenek diotenez, hauek omen dira urteko azken jaiak. Ez pentsa Patxikotxu eta Pantxika lasai etorriko direnik aurten; denok dakiguna da aurten (urtero lez) Durangoko jaiak polemikaz beteta datozela. Txosnagune finkorik ez daukan herri bakarra izango ote gara?\nBai, Durangoko txosnak aurten Landako Erakustazokan kokatzea erabaki du Udal Gobernu taldeak. Pinondoko auzokideak trabarik izan ez dezaten. Beti pairatzen omen dute zarata eta "zikinkeria", eta argudio hori erabiliz Durangoko auzune handienetariko batera bidali dute txosnagunea, auzokide gehiago dituen batera, jai girotik urruntzen. Ideia ona EAJ-PSE!! Biba zuek!!\nDurangok txosnagune finko baten premia duela ezin dezakegu ukatu! Mugitzen den espazio bakarra da. San Fauston barrakak, zergaitik ez dira lekuz aldatzen? Bertan ere auzokide pila daude eta Camela antzeko zaratak ere bai. Alde zaharrean, zezenak dira, horiek kentzea ez zaie burutik pasako ez! Tradizioa baita! Baina zelako zarata ataratzen duten korrika ari diren herritarrak! Eta dultzaineroen kontzertua... Ezkurdin... horren iritzia nire buruan geldituko da, bestela partidistatzat hartuko nauzue, baina Gobernu Taldeko erabakia ez da bat ere partidista, lasai!! Egunez jarriko ditugu ekintzak!!\nEta batzuk zein ederto hitz egiten dudan esango duzue, arazoa ez dudalako gertutik bizitzen. Ba erratuta zaudete: lehenik, niretzako txosnagunea etxe ondoan izatea ez da arazo bat, eta, bigarrenik, Zumar kalean txosnagunea kokatu zenean nire etxetik metro batzuetara kokatu zen, eta badinotsuet oso ondo egin nuela lo, kontzertuak izanda ere, nik ongi dakit jai guztiek dakartena... eta hori bada txarrena, bejondeiela!!\nZergaitik ez ditugu zaratak,... beste une baterako uzten. 8 eguneko jaiak ditugu, denon arteko borondatea agertzen badugu askoz hobeto biziko ditugu jaiak. Pentsatu, zer lirateke jaiak txosna barik? zenbat jendek utziko lioke Durangora etortzeari? Niri San Fausto hitza entzunda, burura datorkidan irudia jendez barra-barra dagoen jai herrikoi bat da, eta irudi horretan Txosnagunea dago une oro.\nAzkenik, txosnak kriminalizatzearen kontua oso arriskutsua iruditzen zait! 14 eragile sozialek parte hartzen dute, eta guzti guztiek urtean zehar Durangon ekintzak antolatzen dituzte, mugimenduan daude une oro. Zein da arazoa? Zergarik ordaintzen ez dutela? Utz ditzagun alde batera kontu ekonomikoak eta hasi gaitezen elkarte eta eragile hauek duten balio soziala baloratzen, orduan konturatuko gara zein baliotsuak diren txosnaguneak, eragile sozialen mezuak errezago plazaratzeko.\nHausnarketa bezala, Durangon txosnaguneak kenduko bagenitu, zertan geldituko zen jaietako errealitate zein programazioa? Aldiz, tradizioak kenduko bagenitu, zerbait aldatuko litzake? Benetan, hasi gaitezen elkarbizitzarako jai batzuk antolatzen eta utzi ditzagun 8 egunez alde batera suntzitsaileak diren pentsamenduak. Horrela bakarrik lortuko ditugu herritar guztientzako jai herrikoiak!\nEz nuke artikulu hau amaitu nahi gogorarazten, jaietan ezetz ezetz dela! Jarrera homofobo, lesbofobo eta transfoborik ez dugula onartzen, desberdintasunak berezi egiten gaituela denoi eta gure artean denok nahi ditugula momentu alai hauek ospatzeko!! Disfrutatu jaiak, ligoteo sanoarekin eta ditugun ekintzekin!!\nGora San Fausto! Gora Durango! Gora Pantxike eta Gora Patxikotxu!


Elkarretaratze birtuala egingo dute eskualdeko ikastetxeek, Emakumeen Aurkako Indarkeria Desagerrarazteko Nazioarteko Eguna dela-eta - Ayuntamiento de Orio\nElkarretaratze birtuala egingo dute eskualdeko ikastetxeek, Emakumeen Aurkako Indarkeria Desagerrarazteko Nazioarteko Eguna dela-eta\nAlbisteak 19 Noviembre 2020\nGaur eguerdian aurkeztu dute ekitaldia Udalak, Zaragueta eskolak, Herri Ikastolak eta Berritzeguneak. Zingira eskolak eta Ahalduntze Eskolak ere bat egin dute ekimenarekin, baina ezin izan dute gaurko prentsaurrekoan parte hartu. Anuska Esnal alkateak eta Nekane Azurmendi Berritzegunekoak irakurri dute prentsa-oharra guztion izenean.\nEkitaldi birtuala izango da aurtengoa\nOrioko Zaragueta eskolako, Herri Ikastolako eta Zingira eskolako haur, gaztetxo eta irakasleek, eskualdeko gainontzeko ikastetxeekin batera, elkarretaratze birtuala egingo dute online azaroaren 25eko eguerdian, Emakumeen Aurkako Indarkeria Desagerrarazteko Nazioarteko Eguna dela eta.\nEskualdeko Hezkidetza Foroak deitu du elkarretaratzea, aurreko urtetan bezala. Hezkidetza Foroak urtero antolatzen ditu hainbat ekitaldi bateratu, eskualdean hezkidetzaren eta tratu onen kultura zabaltzeko.\nAurtengo ekitaldia desberdina izango da, gainerako gauza guztiak bezala: kalean egiteko partez, modu telematikoan egingo da eta ekitaldi bakarra izango da eskualde osorako.\nAzaroaren 25eko eguerdian\n12:00etan egingo da elkarretaratzea. Ordu horretan konektatuko dira eskualdeko ikastetxe eta udal guztiak Berritzeguneak prestatutako gela birtualean eta ekitaldi labur bat egingo dute. Ekitaldiak aurreko urtetako eskema bera izango du: aurrena guztion artean adostu duten agiri bat irakurriko dute txandaka ikastetxeetako ikasleek, indarkeria matxistaren kontra agertzeko eta tratu onak aldarrikatzeko. Segidan, gaiari buruz Aner Peritz «Eguzkitze» bertsolari zarauztarrak ekitaldirako sortu dituen bertsoak kantatuko dituzte bertan bildutako guztiek.\nOndoren, eskoletako gurasoen eta herritarren artean zabaltzeko, bideo bat banatuko dute sare sozialetan, ekitaldiaren edukiak jasoko dituena.\nEkitaldi hau modu bateratuan antolatu dute Oriotik Zumaiara arteko udalek eta ikastetxeek, Zarauzko Berritzeguneak koordinatzen duen Hezkidetza Foroaren baitan. Orioko Ahalduntze Eskolak ere bat egin du ekimenarekin.\nTratu onen aldeko aldarria zabaldu\nEkimenaren helburu nagusia indarkeria matxistaren kontrako eta tratu onen aldeko mezua zabaltzea da. Indarkeria matxistak forma asko hartzen ditu eta gure gizarteak duen arazo larrienetako bat da.\nEzinbestekoa da gaiari buruzko gogoeta egitea kalean, etxean eta ikastetxean, eta, horretarako, nahitaezkoa da gaia plazara ateratzea eta herritarrak arazoaz jabetzea. Horretan lagundu nahi dute ekitaldi hau elkarrekin antolatu duten talde eta erakundeek.\nEgun bakarreko ekimena izan ez dadin, Orioko ikastetxeetako haurrek gaia landu dute gelan egun hauetan, maila bakoitzari dagokion eran.\nUdalak eskerrak eman nahi dizkie ikastetxeei, gai garrantzizko hau elkarrekin lantzeko egiten duten esfortzuagatik eta erakusten duten inplikazioagatik.\n«Euskaraz Gazte» literatur lehiaketaren sariak abenduaren 3an banatuko dira kultur etxean, Euskararen Egunarekin


Lanpara halogenoak: argi konstantea | Consumer\nLanpara halogenoak: argi konstantea\nBonbilla horien bizitza erabilgarria 2.000 ordutik gorakoa da.\nLanpara halogenoak, funtsean, goritasun-lanpara batzuk dira, eta horiei iodo- eta bromo-halogenoak gehitu zaizkie, argia birsortzeko ziklo bat ahalbidetzen dutenak. Hau da, ohiko bonbilla batek irauten duenaren bikoitza baino gehiago luzatzen dute luminaria.\nLanpara mota horrek 2.000 ordu baino gehiagoan argia izateko aukera ematen du, eta eragozpen bat du: lortzen duen tenperatura handia (250 °C-tik gora) eta sortzen dituen izpi ultramoreen emisioak. Azken horiei dagokienez, bonbilla horiek merkaturatzen dituzten enpresa gehienek babes-iragazkiak gehitu dituzte. Hala, UVB, UVC eta UVA kaltegarriek ez diote eragiten erabiltzaileari, duela urte batzuetako ereduekin gertatzen zen bezala.\nGainera, lanpara halogenoek argi konstante bat igortzen dute. Argi hori erraz erregulatu daiteke, fluoreszenteek edo ohiko bonbillek baino argiago, eta dekorazio-aukera asko eskaintzen dituzte, batez ere argi leuneko eta beroko giroak sortzeko.\nEtxeetan, 220-230 V erabiltzen dira gehien, eta zuzenean konektatzen dira sare elektrikora. Horrelako bonbillek ez dute inolako transformadorerik behar, intentsitate txikikoek bezala, 12 V-ekin funtzionatzen baitute eta linternetan edo antzeko tresnetan erabiltzen baitira.\nbonbillak lámparas halógenas-eu luz constante-eu


Heteroarauari buruzko proiekzioa otsailaren 26an, Aizan talde feministaren eskutik\nHasieraUdalaUdalbatzaGardentasunaDeialdiakOrdenantzak eta AraudiakBandoakAktakUdala OnlineTramiteak OnlineInprimakiakPostontziaBatzorde parte hartzaileakHezkuntza, Kultura eta Euskara BatzordeaZerga politika eta sozioekonomia BatzordeaKirol BatzordeaInternazionalismoa eta giza eskubideen batzordeaParekidetasunaren batzordeaHirigintza batzordeaGaztedia BatzordeaNekazaritza, Lurralde Antolaketa eta Ingurumen Sostengarriaren BatzordeaGizarte Zerbitzuen BatzordeaKomunikazio eta parte hartze batzordeaZerbitzuakTelefono interesgarriakHondakinakGarraioakBake epaitegiaLiburutegiaUdaltzaingoaGizarte ZerbitzuakKZ GuneaKontsumitzaileen BulegoaUdal ArgitalpenZer Ote?Plaza BerriHerriaBerriakOstatuakJatetxeakNola HelduJaiakHerriko ElkarteakLotura InteresgarriakArgazki BildumaBisita LiburuaIkastetxeak\tHerria Berriak 2016 Heteroarauari buruzko proiekzioa otsailaren 26an, Aizan talde feministaren eskutik\nArrakala. Zirrikitu bat haitzean izeneko dokumentala izango da ikusgai, otsailaren 26an, ostiralean, arratsaldeko 18:30ean, Atxulondo kultur etxean.\nAizan talde feministak hilero antolatzen ditu dokumental emanaldiak, feminismoarekin lotutako gaiak ardatz hartuta. Emanaldiaren ostean, eztabaidarako tartetxoa egoten da, gaia sakon jorratzeko eta iritziak eman ahal izateko.\nOtsailean, heteroarauaz jardungo dute, nola egituratzen den heteroaraua bizi garen jendartean, eta nola eragiten duen gure bizitzetan eta harremanetan.\nHaitzaren arrakalak azaleratzea da Aizan taldearen helburua, eta, horretarako, heteroarauaren inguruko gaiak jorratu nahi ditu, hala nola, familia zein elkarbizitza egoera ezberdinak, desira aukerak, identitateak eta sexu/genero sistemak guzti honetan duen eragina.\tgoruntz bueltatu\tBatzordeak